Рақобат йўқ жойда коррупцияга йўл очилади - Ishonch.uz\nБош саҳифа Жамият Рақобат йўқ жойда коррупцияга йўл очилади\nРақобат йўқ жойда коррупцияга йўл очилади\n«Ishonch» газетасининг 2021 йил 4 февраль сонидаги «Сифат масаласими ёки монополия?» сарлавҳали мақолани ўқиб…\nМонополия бор жойда рақобат ва ривожланиш бўлмаслиги исбот талаб этмайдиган аксиома. Барча соҳаларда рақобат муҳитини яратиш, холислик ва шаффофликни таъминлаш масаласи кун тартибига қўйилган бир пайтда Халқ таълими вазирлигининг дастур, дарслик ва қўлланмалар яратиш соҳасида амалга ошираётган ислоҳотларда, афсуски, бунинг аксини кўряпмиз.\nХўш, дарсликлар соҳасидаги монополияни ким назорат қилади? Ушбу соҳада монополия ўрнатишдан ким ёки қайси ташкилот манфаатдор?\nМонополияга қарши курашиш қўмитаси республикамизнинг товар ва молия бозорларида рақобат муҳити ҳолатини тизимли таҳлил қилиш, хўжалик юритувчи субъектларнинг устун мавқеини суиистеъмол қилиши, «картель» келишувлари ва тил бириктириш, инсофсиз рақобатни аниқлаш ва уларга чек қўйиш билан шуғулланади.\nИнтеллектуал мулк агентлиги эса интеллектуал мулк объектларининг ҳуқуқий муҳофазасини таъминлайди. Демак, дарсликлар масаласи ҳар икки ташкилотга ҳам тааллуқли эмас.\nХалқ таълими вазирлиги дарслик ва қўлланмаларнинг ҳам яратувчиси, ҳам истеъмолчиси ҳисобланади ва ушбу жиҳат, бизнингча, мазкур соҳада монополияга кенг йўл очади. Ўрнатилган тартибга кўра, дарсликлар вазирлик ҳузуридаги Республика таълим маркази томонидан яратилади ва тажриба-синовдан ўтказилади. Дарсликларнинг санитария меъёрларига жавоб беришини Бош давлат санитария врачи тасдиқлайди.\nКўриниб турибдики, айрим ташкилотлар билан келишилишини ҳисобга олмаса, дарслик ва қўлланмаларни яратишдаги барча асосий жараёнларни Халқ таълими вазирлиги тасарруф этади.\nУмумтаълим мактаблари учун дарслик ва қўлланмалар яратиш, чоп этиш ва қайта нашр этиш учун ҳар йили давлат бюджетидан миллиардлаб маблағ ажратилиши назарда тутиладиган бўлса, ушбу йўналишдаги монополия қанчалар зарарли эканини англаш сира қийин эмас. Қолаверса, бу таълим-тарбия, ўз навбатида, дарслик ва қўлланмалар сифати ва самарадорлигига салбий таъсир кўрсатади.\nПрезидентнинг 2020 йил 6 ноябрдаги «Таълим-тарбия тизимини янада такомиллаштиришга оид қўшимча чора-тадбирлар тўғрисида»ги қарорига кўра, барча фанлардан яратилаётган Миллий ўқув дастурини жорий қилиш бўйича тажриба-синов ишларини лозим даражада ўтказиш мақсадида Халқ таълими вазирлиги ҳузуридаги Республика таълим марказига қуйидаги ваколатлар берилган:\n– умумий ўрта таълимнинг давлат таълим стандарти, таянч ва вариатив ўқув режалари ҳамда дастурларини ишлаб чиқиш;\n– Халқ таълими вазирлиги буюртмасига асосан муаллиф ва тузувчиларни танлаш ҳамда дарсликлар ва ўқитувчилар учун методик қўлланмаларнинг ягона макетларини яратиш;\n– яратилган дарсликлар ва ўқитувчилар учун методик қўлланмаларни экспертиза қилиш, уларни таълим тизимида қўллаш бўйича хулоса бериш;\n– ўқув режа, дастурлар, яратилган дарслик ва ўқитувчилар учун методик қўлланмаларни тажриба-синовдан ўтказиш ишларига раҳбарлик қилиш.\nХалқ таълими вазирлиги қарор лойиҳасини тайёрлаш жараёнида белгиланган вазифаларни ўз режасига мувофиқ шакллантирганлигини инкор этмаса керак. Лекин Миллий ўқув дастурлари ҳамда дарсликларга муаллиф ва тузувчиларни танлаб олиш жараёни қандай кечди? Муаллифлар ва тузувчиларни танлашда қайси мезонларга асосланилди?\nБилишимизча, Республика таълим маркази новатор, деб тан олган ва Миллий дастурларни яратган жамоа ҳар бир фан бўйича барча синфлар учун дарсликлар яратишга ҳеч қандай танловларсиз жалб этилган. Гарчи муаллиф ва тузувчиларни танлаб олиш бўйича ижтимоий тармоқларда номига эълонлар берилган бўлса-да, ариза йўллаган номзодларнинг сўровлари бутунлай беэътибор қолдирилган, натижаси бўйича маълумот берилмаган.\nБу ўринда яна бир тушунарсиз ҳолат борки, изоҳ талаб этади. Бундан икки-уч йиллар аввал Халқ таълими вазирлиги таълим мазмуни ва сифатини яхшилаш учун муқобил дарсликларни яратиш ва таълим тизимига жорий этиш бўйича ташаббусларни зўр бериб тарғиб қилган эди. Бу борада Вазирлар Маҳкамасининг 2019 йил 5 апрелдаги «Умумтаълим мактаблари учун муқобил дарсликларни яратиш ва улардан фойдаланиш тизимига босқичма-босқич ўтиш механизмини жорий этиш чора-тадбирлари тўғрисида»ги қарори ва шу қарор асосида «Умумий ўрта таълим мактаблари учун муқобил дарсликлар ва ўқув-методик қўлланмаларни тақдим этувчи ижодий жамоаларга йўриқнома» ҳам ишлаб чиқилган эди (бу ҳақда Халқ таълими вазирига йўллаган очиқ хатимизда ҳам мулоҳаза юритган эдик). Республика таълим маркази танлаб олган гуруҳ дарсликлар ва ўқитувчилар учун методик қўлланмаларнинг ягона макетларини яратишни муқобил дарсликлар яратилмаслигига ишора, деб тушуниш керакми?\nМақолада муаллиф қайд этганидек, дарсликлар давлат аҳамиятидаги товарлар рўйхатига киритилган бўлиб, шу пайтгача уларни яратиш жараёнида уч босқичли танловлар ўтказилар эди. Яъни, дастлаб дарсликни яратувчи энг яхши ижодий жамоалар, кейин энг яхши дарслик ва ниҳоят дарсликни чоп этиш бўйича мақбул нашриёт танлаб олинар эди. Тўғри, бу жараёнлар ҳамиша силлиқ, холис ва шаффоф ўтган, инсон омили аралашмаган, деб бўлмайди, лекин бир неча муаллифлар гуруҳлари ғолиблик учун рақобат олиб боргани рост.\nЯқин-яқинларгача коррупция, манфаатлар тўқнашуви ҳамда турли гап-сўзларнинг олдини олиш мақсадида Республика таълим марказининг масъул ходимлари ёки раҳбарлари дарслик муаллифи ёки тузувчиси сифатида танловларда иштирок этиши мумкин эмас эди, аниқроғи, бунга йўл қўйилмасди. Эндиликда шу оддийгина этика қоидаларига ҳам амал қилинмаяпти – марказ директорининг фамилияси 5-синф «Она тили» ва «Тарбия» дарсликлари муқовасини безаб турибди.\nАйтмоқчи бўлганимиз, дарслик ва қўлланмалар таълим мазмунини белгиловчи асосий манба экан, уни яратиш жараёнида ҳам рақобат муҳити, холислик ва шаффофлик таъминланиши, ушбу ишга қодир бўлган олим ва амалиётчиларга тенг имконият берилиши шарт. Акс ҳолда, ушбу соҳада монополия нафақат сифатга таъсир кўрсатади, балки таниш-билишчилик, коррупция ва манфаатлар тўқнашувига кенг йўл очади.\nАввалги саҳифаҒўза орасидаги соя фермер даромадига соя соладими?\nКейинги мақолаХоразмда нур терапияси йўлга қўйилди


Жўшқин Гужарат: Ҳиндистон ва Ўзбекистон қишлоқ хўжалиги ҳамда фармацевтика соҳаларида инновацион ҳамкорликни кенгайтиради - Халқ сўзи\n21:48 20 Январь 2019 Жамият\nФото: Инновацион ривожланиш вазирлиги Матбуот хизмати.\nМузокаралар натижасида инновацион ривожланиш вазири И. Абдураҳмонов, қишлоқ хўжалиги вазири ўринбосари С. Ходжаев, Андижон вилояти ҳокими Ш. Абдураҳмонов ҳамда Гужарат штатининг давлат корпорацияси Gujarat Agro Industries Corporation Ltd. раҳбари К. Рандхава агрокластер ташкил қилишга келишдилар. Ҳиндистоннинг қишлоқ хўжалиги соҳасидаги инновацион технологиялари, илғор агротехник тадбирларини юртимизда жорий этиш, тажриба ўртоқлашиш мақсадида ҳамкорлик ришталари боғланди.\nАгрокластер кишлоқ хўжалиги экинлари ва балиқчилик маҳсулотларини етиштириш ҳамда ишлаб чиқариш, уларни қайта ишлаш, етказиб бериш, уларнинг маркетинги билан шуғулланишни амалга оширади. Агрокластер Андижон вилоятида 15 — 20 минг гектар ер майдонида тажриба тариқасида барпо қилиниб, кейинчалик республикамизнинг бошқа вилоятларига ҳам кенг татбиқ этилиши мўлжалланмоқда.\nТаъкидлаш жоизки, Гужарат пахта, ерёнғоқ, тамаки ва шакарқамиш етиштириш бўйича Ҳиндистонда етакчилик қилади, шунингдек, штатда буғдой, турли дуккакли ўсимликлар, маккажўхори плантациялари мавжуд. Бундан ташқари, Гужарат сут ҳамда сариёғ, гўшт, тухум, ўсимлик ёғи ва шакар ишлаб чиқаришда илғорлиги билан ажралиб туради.\n19 январь куни эса инновацион ривожланиш вазири Иброҳим Абдураҳмонов Ҳайдарободнинг Геном водийсида фаолият юритадиган “Bharat Biotech International” компанияси раҳбари Венкатраман Сиварамакришнан билан учрашди. Мулоқотда томонлар Ўзбекистонга вакциналар ишлаб чиқариш технологияларини трансфер қилиш ҳамда юртимизда юқори сифатли ва арзон вакциналарни ишлаб чиқариш бўйича узоқ муддатли ҳамкорликни йўлга қўйишга келишдилар.\nҲамкорликнинг биринчи босқичида компания ротовирусли диареянинг профилактикаси учун қўлланиладиган вакцинани ҳозирги пайтда Ўзбекистон харид қилаётган нархдан 50 фоиз арзонлаштириб етказиб беради. Сўнгра Ўзбекистонда ишлаб чиқаришни йўлга қўйиш учун хом ашё билан таъминлайди.\nКейинчалик эса тайёр маҳсулотни ишлаб чиқариш технологияси Ўзбекистонга тўлиқ трансфер қилинади. Бунда ўзбек — ҳинд давлат-хусусий шериклиги ташкил этилиб, Ўзбекистон корхона фаолияти учун зарур ер, кўчмас мулк, ускуналар билан қатнашса, ҳиндистонлик ҳамкорлар вакцина ишлаб чиқариш соҳасидаги энг сўнгги ноу-хаулар, замонавий технологияларни бепул тақдим қиладилар. Техник экспертиза, ходимларни ўқитиш ҳамда ишлаб чиқаришнинг бошланғич босқичини мувофиқлаштиришни ўз зиммасига олади.\nИнновацион ривожланиш вазирлиги Матбуот хизмати.


Дугоналарнинг иш берган макри - 22 Июля 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2020 » Июль » 22 » Дугоналарнинг иш берган макри\n«Ёшлигимдан менга турмуш қургандан кейин ажрашиб кетиш инсон ҳаётидаги энг катта хато экани уқтириб келинган. Аммо ҳар қандай вазиятда ҳам оилани асраб қолишга интилиш кераклигини билсам ҳам, ҳали-ҳамон эрим билан муносабатларимизни йўлга сололганимча йўқ. Жуда қизиқ!\nҚиз бола узоқ вақт орзусидаги оқ отли шаҳзодаси келишини кутади, ниятлар қилади ва кунлардан бир кун мутлақ ўзгача, эҳтимол, ўзи сира кутмаган одамга турмушга чиқади ҳамда у билан бутун умр яшайди. Ҳаттоки унинг учун ўзини қурбон қилишгача боради. Севги деганлари шу бўлса керак!» Турмуш қурганимизга беш йил бўлса ҳам, эримни ҳалигача янги келинлардек кутаман. Ўтган йиллар ичида биз энг катта бахт — ота-оналик бахтига эришиб, икки қизли бўлдик. Аммо шу кунларда негадир бахтимизга кўз теккандай.\nЭрим айнан қайси сабаб туфайли мен билан ажрашишни истаётганига тушуна олмаяпман. Назаримда, буни ўзи ҳам унчалик тушунмаяпти. Бироқ ўзингни фидо қилган, ишонган инсонингдан бу гапни эшитиш чексиз азобларга кўмар экан.\n— Сенга уч ой аввал қатъий қароримни айтгандим. Яна айтаман, ажрашамиз!\nУ ойнага қараб сочларини тўғрилаб, костюмини кияркан, «Ўша ерга борамиз, дедимми, борамиз!» дегандек, шунчаки гапирарди. Ичимни ўша дам ит тирнаб, юрагим дукиллаб ураётганини наҳот у сезмаяпти?! Ахир у кўз очиб кўрганим, фарзандларимнинг отаси, ягона севиклигим, Худо тақдиримга битган жуфти ҳалолим-ку.\n— Нималар деяпсиз ўзи?! — дедим паст, лекин аламли овозда. — Бунча шу гапга ёпишиб олдингиз?\n— Сен-чи? — эрим мен тарафга илкис ўгирилди. — Сен бунча оёқ тираяпсан ажрашмаслик учун?\n— Ахир… — дудуқланиб қолдим. Айтарли сабаб йўқдай нима дейишни билмасдим. — Ахир ўртада болалар…\n— Ҳали шунгамиди? — бошини мағрур кўтарди эрим. — Менга қара, қизларимни жуда яхши кўраман. Мен номард эмасман, уларни таъминлаб тураман, уй олиб бераман. Дардинг шу экан, айтмайсанми эртароқ?\nЭшик зарб билан ёпилганини эшитиб, ўзимга келдим. «У ҳозир нима деди?!» дея такрорлардим ўзимга-ўзим. «Нима учун ажрашишга кўна қолмаяпсан?» деган саволига болаларни рўкач қилишим, ғурурим сабабли эканини, аслида эса фақат бир инсон билан ҳаёт кечирмоқчилигимни у қаердан ҳам тушунсин! Жуда кўп аёллар «Болаларим етим қолмаслиги учун…», дея турмушини сақлаб қолишга интилади. Аммо уларнинг орасида эрини чин қалбдан севадиганлари, уни йўқотиб қўйишдан қўрқадиганлари ҳам йўқ эмас.\nКеч киргунча ўртаниб юрдим. Қизларим атрофимни айланиб, бир-бири билан ўйнашар, мен эса оиламни қандай асраб қолиш ҳақида ўйлардим. Эшик қўнғироғи чалинганда, қизларим «Дадам келди!» дея қичқириб юборишди, мен ҳам доимгидай хурсанд бўлиб, остонага югуриб бордим.\n— Ие, ўзимнинг асал қизларим! — дея эрим қўлидаги нарсаларни менга тутқазаркан, қизларини даст кўтариб олди. — Сизларни жудаям соғиниб кетдим.\n— Кимни кўпроқ соғиндингиз? — деди катта қизим маҳмадоналик билан.\n— Мени, мени соғингансиз-а? — кенжа қизим йиғламоқдан бери бўлди.\n— Иккалангизни ҳам соғиндим, баробар соғиндим!\nЭрим қизларни бағридан туширмай, ичкарига кира бошлади. Мен эса унга ҳамон тикилиб турардим.\n— Ойимни-чи? — катта қизим менга ишора қилди. — Ойимни ҳам соғиндингизми?\nЖимлик. Қани энди шу пайт менга қараб бир кулса-ю, «Соғиндим!» деса… Лекин у индамади, гапни бошқа ерга буриб, харид қилган ширинлик ва совғаларини уларга улаша бошлади. Эсимда, энди турмуш қурган кезларимиз ишдан келарди-да, атрофимда парвона бўлиб, «Мени соғиндингми, айтақол энди, соғиндингми?» дея савол бераверарди.\nЭрта туриб, одатдагидай нонушта тайёрлашга киришдим ва эримни уйғотдим.\n— Қаранг, сиз ёқтирган ширинликни пиширдим!\n— Ҳ-ҳалиги, чой совимасин, олинг!\n— Ҳаво иссиқми, деразани очиб қўяйми-а?\n— Бунча кўп гапирасан, жим ўтирсанг-чи!\nУнинг совуқ муомаласи кўнглимга наштардек санчилишига қарамай, қаршисида жилмайиб ўтиравердим. Бирор нарса керак бўлиб қолса, ундан аввал ўрнимдан туриб, олиб беришга одатланганман. Бироқ охирги пайтларда мана шу одатим ҳам унинг ғашига теккандай, юзини буриштиради. Аёл итоатли, уй ишларига уста ва мулойим бўлса, оиласи тинч бўлади, деб эшитгандим. Лекин қани ўша тинчлик?! У мендан кундан кунга узоқлашиб, ҳатто ажрашиш тадоригини кўряпти-ку. Эримни ишга кузатиб, уй ишларига шўнғидим. Кейин қизларим билан ўйнадим. Кечга яқин эса телефон жиринглади, гўшакни кўтарсам, қадрдон дугонам экан.\n— Шундай гаплар! — дедим у билан сирлашарканман, дардимни айтиб.\n— Эрингнинг бошини биронта жодугар айлантириб олган бўлмасин тағин! — деди у ваҳима билан.\n— Бундайга ўхшамайди!\nГап айнан нимада эканини билмасам ҳам, дугонамнинг сўзларидан қўрқиб кетгандим. Дардим ўзимга етмагандек, энди ичимни рашк алами ҳам тирнарди. Кечки пайт бамайлихотир телевизорга тикилиб ўтирган эрим билан дилдан гаплашгим, нима учун ўзгариб қолгани, ажрашишни хоҳлаётганини билишни истадим.\n— Сиз билан гаплашиб олмоқчиман.\n— Гапир, — деди у телевизордан кўзини узмай.\n— Нега бирдан ўзгариб қолдингиз? — ўйлаб-ўйлаб топган саволим шу бўлганди.\n— Бу ҳақда жуда кўп гаплашдик. Ундан кўра ажрашишга розилик бер, — деди эрим пультни босаркан, каналларни ўзгартириб. — Тинчгина, уриш-жанжалсиз.\n— М-мен, м-мен, — бирдан йиғлаб юбордим, — ҳеч қачон уруш-жанжал қилмаганман-ку!\nУ телевизорни ўчирди-да, менга тикилиб қолди. Назаримда, кўз ёшларимни кўриб ачинди чоғи.\n— Қўйсанг-чи, нега йиғлайсан? Ёш бола бўлмагин.\n— Сизга нима ёмонлик қилдим ўзи, ҳайронман?!\n— Сен менга ёмонлик қилмагансан! — уф тортганча бошини орқага ташлади эрим. — Баъзи аёлларга ўхшаб жанжал кўтариш, ҳаддидан ошиш, ўзбошимчалик каби бемаъни одатларинг ҳам йўқ. Бироқ биласанми, сен билан яшашни истамайман.\n— Бошқа аёл…\n— Ҳеч қандай аёл йўқ! — қатъий гапирди у. — Ўтинаман, йиғлаб юрагимни сиқма. Бўлди, бор, ухла!\nЭрим ачинганнамо қиёфада бироз қараб турди-да, кетди. Аммо унинг раҳм-шафқатга тўла нигоҳ билан қарагани иззат-нафсимга теккан, энди менга алам қила бошлаганди.\nЭртаси куни ёшликдан бирга ўсган дугонамга қўнғироқ қилиб, унга дардимни айтдим. У гапларимдан тутақиб, тезда ёнимга етиб келди.\n— Ёшинг ўттизга етяпти-ю, сен ҳатто кўчада учрашишга қўрқасан! — деди у эшикдан кира солиб, қошларини чимираркан.\n— Эримдан рухсат сўрамагандим-да, қолаверса, кўчаларни ҳам яхши билмасам…\n— Худо жонини олсин ўша эрингнинг, билдингми, нақ жонини олсин!\nЁшлик кезлариданоқ шаддодлиги билан ажралиб турадиган дугонамнинг феъл-атвори меникига умуман ўхшамасди. У доим ҳар қандай вазиятда мени қўллар, «Оғзингдаги ошни олдириб қўядиган лақмасан», дея койишдан чарчамасди. У овқатдан тез-тез еб кавшанаркан, кўзларини катта-катта очди.\n— Хўш, энди гапир, нима бўлди? Нега йиғлаётгандинг?!\n— Ўзинг биласан, эримнинг чизган чизиғидан чиқмайман. Доим атрофида парвонаман! — дедим ва бирдан яна кўзларимда ёш қалқди.\n— Оббо, тағин йиғи-сиғими?! — деди у кулгили тарзда оғзи тўла овқат билан гапираркан. — Агар билсанг, эркаклар йиғлоқи хотинларни ҳурмат қилмайди. Уларнинг ёнида кўз ёши тўксанг, чунонам маза қилишадики! Сенинг эрингнинг ҳам бурни кўтарилиб кетган чоғи. Демак, сен у билан ҳаддан ташқари яхши муносабатда бўлгансан. Бундай йўл тутамиз…\nДугонам менга бир олам маслаҳат бериб, уйига жўнади. Бироқ унинг айтганларига амал қилиш, ўзимни буткул бефарқ кўрсатиш осон эмасди. Шунга қарамай, ҳаракат қилишга мажбур бўлдим, ахир ўртада фарзандлар бор!\nЭрта тонгда гарчи уйқум келмаса ҳам, ётавердим. Ошхонадаги тарақа-туруқ овозларни эшитиб, бечора эримга ичим ачиди. У ёнимга кирганини, тепамда индамай турганини билсам ҳам, ётавердим. Ҳойнаҳой, «Нонушта тайёрлаб бер», демоқчи бўлди-ю, гапирмади ва уйдан чиқиб кетди. Кечга яқин дугонам қўнғироқ қилиб: «Овқат тайёрлама, келганида ёнига югуриб чиқма, бирор қизиқарли нарсани томоша қилаётгандек, телевизорга қараб кулиб ўтиравер. Айтгандай, пардоз қилиш ҳам эсингдан чиқмасин», деди.\nХудди дугонам айтгандек қилдим. Телевизорга қараб куляпман-у, нима кўраётганимни ҳам билмайман. Ишдан келган эримнинг эса негадир қошлари чимирилганди.\n— Овқат тайёрламадингми? — деди у тамшаниб қўяркан.\n— Бугун кун бўйи мириқиб ухлабман, — дедим керишиб, — шунга ҳеч ҳафсалам бўлмади. Болаларни олиб, бирор жойга бориб, овқатланармиз.\n— Ҳеч қаёққа боришни истамайман.\n— Мен биз билан боринг, деганим йўқ, шунчаки пул берсангиз, кифоя.\nБолаларни кийинтириб, ўзим ҳам ясан-тусан қилиб олдим. Эрим эса худди мени биринчи марта кўргандай, ҳайратли нигоҳини менга қадаб турарди.\n— Кўчада тузук-қуруқ юришни билмайсан-ку, яна ўзингча ресторанга бормоқчисан, — деди у пул узатаркан, менга бошдан-оёқ разм солиб.\n— Мустақил бўлиш пайти келди, азизим, — унинг сўзлари иззат-нафсимга тегиб кетгани учунми, бошимни мағрур кўтардим. — Ундан кўра пулдан кўпроқ чўзинг!\nЯхшиямки, эрим баъзиларга ўхшаб зиқна ёки асабий эмас. Акс ҳолда, бир тушириб қолган бўлармиди шу гапларим учун. Аммо унинг ортимдан термилаётганини кўриб, ўзгача бир завқни туярдим.\nШу тариқа орадан бир ой ўтди. Гарчи виждоним қийналса ҳам, мен уй ишларига ва на эримга деярли қарамай қўйдим. Аввалгидай у билан гаплашишга уринмас, ўзимни беэътибор кўрсатар, йиғлашни-ку хаёлимнинг бир чеккасига ҳам келтирмасдим. Албатта, бу осон кечмади. Бироқ дугонамнинг «Бахтинг учун кураш!» деган гапидан сўнг ўзимни қўлга олиб, кулиб юришга уринардим. Бу орада болаларни боғчага жойлаштириб, ўзим ҳам иш излай бошладим.\n— Бу гап қаердан чиқди? — деди эрим ишга кирмоқчилигимни эшитиб. — Мендан бир оғиз сўрадингми?\n— Ишлашнинг нимаси ёмон?\nТелевизорга тикиларканман, фильмдаги йигитнинг кулгили ҳаракатларини кўриб, бирдан кулиб юбордим.\n— Ёмон деётганим йўғ-у, лекин…\n— Яна йиқилиб тушди! — дея такрор кулдим экрандан кўз узмай.\n— Н-нима? — деди эрим ва елкамдан тутиб, ўзига қарашга мажбур қилди. — Эсинг жойидами, бунча кулаверасан? Ғашимга тегаётганингни биласанми?! Ҳар бир ҳаракатинг, кулишинг, ўзгариб қолганинг…\n— Кечирасиз-у, борим шу.\nГапни қисқа қилиб, ўрнимдан туриб кетдим. Унинг асабийлашиши, ўзини боса олмаётгани ишга кирганимдан сўнг янада кўзга ташланди. Мени бир нарса, у нима учун ажрашиш ҳақида гапирмай қўйгани қизиқтирарди. Шунга қарамай, эримга нисбатан мутлақ беэътибор қиёфада кўринишда давом этдим.\n— Бу менга ёқмаяпти! — деди у кунлардан бир кун ишга кетаётганимда йўлимни тўсиб.\n— Сизни тушунмадим?\n— Ўзингни тутишинг, кулаверишинг, бефарқлигинг, мустақил бўлиб қолганинг, умуман, бу вазиятнинг ўзи менга ёқмаяпти!\n— Мен ҳамон ўша-ўшаман…\n— Йўқ! Сен мутлақ ўзгариб қолдинг. Бундай муносабатни тўхтатишимиз лозим!\nМен бирдан хомуш тортдим. Шу пайтга қадар ўз виждоним устидан бекорга ҳукм қилганим, оиламни сақлашга уриниб бошқача кўринганим, кулиб юрсам-да, ич-етимни кемирганим ва буларнинг бари беҳуда кетгани бир лаҳзанинг ўзида мени адо қилаётганди. Бироқ энди кўз ёш тўкиш ёки оҳ-воҳ чекишни истамасдим.\n— Нима ҳам дердим, ажрашсак, ажраша қолайлик!\nБу гапни мағрурлик билан айтган бўлсам-да, юрагим зирқираб кетди ва ортимга ўгирилиб тезроқ уйдан чиқишни, тўйиб-тўйиб йиғлашнигина хоҳлардим. Бироқ унинг қўлларини қўлимда ҳис этдим.\n— Мен ажрашишни эмас, ярашишни назарда тутдим!\nЭримнинг гаплари шунчалар титраб чиқдики…\n— Мен аҳмоқ, билмайман, нима жин уриб, қадрингга етмаган эканман. Шайтон йўлдан урган бўлса керак. Бироқ ўзгариб қолганинггами, билмайман, қандайдир исёнлар юрагимни забт этди. Ишонасанми, сени йўқотишдан қўрқиб кетдим. Менга аввалгидай меҳрибон бўлишингни, ширин табассум билан кутиб олишингни, ўз ҳолингга қайтишингни жуда-жуда истаяпман.\nАйни дам унинг бу гапларини қанчалар кутганимни ҳатто тасаввур ҳам қилолмаса керак. Индамадим. Ич-ичимдан дугонамга миннатдорчилик билдирдим.


ЎзА - Кўчат экиш эмас, уни ўстириш муҳим\nКўчат экиш эмас, уни ўстириш муҳим\n01.03.2018 21:27 Чоп этиш версияси\nЎсимлик олами, айниқса, дарахтлар инсон саломатлигини мустаҳкамлайдиган, кишига маънавий завқ берадиган, атроф-муҳит мусаффолигини, экологик барқарорликни таъминлайдиган табиат инъомларидан бири.\nХалқимизда азалдан кўчат экиб, боғ яратган инсонлар улуғланган. Баҳор кириб келаётган шу кунлардда ҳар бир киши нимадир экишга иштиёқ сезади. Айниқса, Наврўз байрами арафасидаги умумхалқ ҳашарларида турли дарахт ва гул кўчатларини ўтқазиш яхши анъанага айланган.\n“Маҳалла” хайрия жамоат фонди маълумотларига кўра, 2013 йилда юртимизнинг шаҳар, қишлоқ ва маҳаллалари ҳудуди, аҳоли пунктлари, кўп қаватли уйлар атрофига 25 миллион тупдан зиёд манзарали, мевали дарахт кўчатлари экилган. 2014 йилда 15 мартда ўтказилган хайрия ҳашарида эса қарийб ўн олти миллион кўчат ўтқазилган. 2015 йилда 18, 2016 йилда 22, 2017 йилда 24 миллион туп кўчати ўтқазилди.\nҲисоблаб кўрилса, сўнгги беш йилда юз миллиондан зиёд кўчат экилган. Бу беш йилги кўрсаткич, холос. 27 йилга чақилса, жуда катта сон келиб чиқади. Шунча кўчат ростдан ҳам экилган бўлганида Ўзбекистон ўрмонзор бўлиб кетиши керак эди. Мевали дарахтлар униб-ўсган бўлса, дастурхонимизга сиғмай кетарди.\n– Ҳаммамизга маълумки, ҳар бир кўчатга парвариш керак, – дейди Ўрмон хўжалигини ривожлантириш, қайта тиклаш ва мелиорация бошқармаси бош мутахассиси Зафар Эшқулов. – Ҳар йили ободонлаштириш ойлигида бошқармага тегишли хўжаликларда етиштирилган кўчатлар республикамизнинг барча ҳудудларига етказиб берилади. Кўчатларнинг инсон ва табиат учун фойдали бўлиши билан бирга, юртимизнинг иқлим шароити, табиатига мослиги, униб кетиши каби жиҳатларга алоҳида эътибор қаратилади. Аммо шуни тан олиб айтиш керакки, аксарият ҳолларда кўчатлар экилади ва шу ҳолича қолиб кетади. Парваришлаш борасида оқсоқликка йўл қўйилади. Шуни айтиш керакки, хонадонлар учун сотиб олинган кўчатларнинг деярли ҳаммаси унади. Аммо марказий кўчалар, ташкилотлар, маҳаллалар ҳудудида экилган кўчатларнинг кўпчилиги нобуд бўлади.


Истеъмолимиздаги картошканинг шифобахшлиги хусусида нималарни биламиз? | АгроОлам.Uz\nБош саҳифа Янгиликлар Истеъмолимиздаги картошканинг шифобахшлиги хусусида нималарни биламиз?\nИстеъмолимиздаги картошканинг шифобахшлиги хусусида нималарни биламиз?\nСабзавот ва полиз экинлари витаминлар манбаидир. Улар кўп дардга шифо, жумладан, картошка ҳам шифобахш неъматлардан бири ҳисобланади.\nКартошка ўз таркибида оқсил, ёғ, углеводлар, органик кислоталар, В1, В2, РР, С, D, K, E, A витаминлари, натрий, калий, магний, кальций, темир, фосфор, йод каби элементларни сақлайди. Шунингдек, бу сабзавот оқсил инсон саломатлиги учун зарур бўлган аминокислоталари мавжудлиги билан ҳам севиб истеъмол қилинади. Одамлар орасида картошкани “иккинчи нон” ҳам деб аташади. Чунки у ҳам нон каби меъдага тегмайди. У нафақат тўйимли хусусияти, балки ўзининг шифобахшлиги билан ҳам бошқа полиз экинларидан ажралиб туради.\nБодомча безлари яллиғланганда, яъни ангинада янги сиқиб олинган картошка шарбатини 1 соат тиндиринг. Сўнгра клюква шарбати билан қўшиб, 1кунда 3 маҳал 2 стакандан ичинг.\nМайда картошкани олиб (туганаклар ёки картошка пўчоғи ҳам бўлади) яхшилаб ювинг ва уни унча кўп бўлмаган сувда қайнатинг. Чунки буғ сувдан эмас, картошкадан келиши керак. Унинг буғини оғиз ва бурнингиз билан 10-15 дақиқа давомида ичингизга ютинг. Ингаляциядан сўнг дарҳол ўраниб ётинг. Агар яллиғланиш жараёни ўткир кечаётган бўлса, муолажани 2 марта, эрталаб ва кечқурун бажаринг.\nАритмия (юрак ритмининг бузилиши)-да мунтазам равишда картошкали муолажа кунларини ўтказинг. Картошкани қириб шарбатини, унинг қайнаган сувини ичинг ёки димланган, пиширилган сабзавот сувини ёки ўзини истеъмол қилинг.\nБолдир ва бўғимлардаги оғриқни қолдириш учун шу соҳага кўкарган картошкани қирғичдан ўтказиб компресс (бозиллама) қилиб қўйинг. Картошканинг пўчоғини арчмай, уни тозалаб ювиб, сўнгра майдаланг. Ҳосил бўлган масаллиқни қайноқ сувга солиб иситинг. Сув ҳарорати 38 С даражага етиши керак. Сўнг оёққа ёки қўлга мослаб тикилган махсус бўз қопча ичига ушбу картошкани солинг. Кейин беморнинг оғриқли соҳаси тагига клеёнка тўшаш даркор. Картошка қатлами эса 1,5-2 см ни ташкил этиши керак. Дастлаб қопчани оғриқли жойга кийгизинг, устидан клеёнка билан ўраб, сувини оқизмаслик учун бинт билан ҳам яхшилаб боғланг. Ушбу бозиллама билан ухлашга ётинг. Оёқ ёки қўлингиз ёстиқ устида бўлсин. Танангизга иссиқ ўтиши билан ухлаб қоласиз. Агар бозиллама оғриган жойингизни иситмаса, демак, у ёмон тайёрланган бўлади. Оғриқ 20-30 дақиқадан сўнг ўтиб кетади. Бу муолажа сабабли оғриқ янги хуружгача безовта қилмайди. Ушбу бозилламани ҳар куни кечаси такрорланг. Аввал уни 7 кун қўйиб кўринг. Қолган компресларни муолажа самарасига қараб қўясиз. Агар оғриқ муолажанинг 2 ёки 3 кунида ўтиб кетса яна компресс қилишга зарурат қолмайди.\n1-Республика тиббиёт коллежи Фармация кафедраси мудири


"QO’QON 1912" профессионал футбол клуби » Бахтиёр Ашурматов: “Ўйлайманки бугунги ўйин мухлисларга манзур бўлди”\nБахтиёр Ашурматов: “Ўйлайманки бугунги ўйин мухлисларга манзур бўлди”\nCoca Cola Суперлига 3 – тур доирасидаги “Қўқон-1912” – “Сўғдиёна” учрашувидан кейинги матбуот анжуманининг иккинчи қисмида жамоамиз устози Бахтиёр Ашурматов қатнашди.\n– Бугунги ўйин охирига қадар ҳис-ҳаяжонга тўла бўлди. Ҳар икки жамоа шиддатли ўйин намойиш этишди. Бош мураббий Улуғбек Бақоев футболчилик пайтида ҳам шундай тиришқоқ ва охирига қадар курашарди. Ўйиндан олдин шогирдларимга шуни бир неча бор таъкидладим.\nМуҳим бўлган уч очкони қўлга киритдик. Ўйин учун «Сўғдиёна” футболчиларига ҳам раҳмат айтаман. Улуғбек Бақоев шогирдлари охирига қадар кураш олиб боришди.\nЖамоамиз раҳбарларига жамоамиз номидан миннатдорчилик билдираман. Улар бизга керакли барча шароитларни яратиб беришмоқда. Уларнинг юзлари ёруғ бўлиши учун ҳам бугун ғалаба қозонишимиз шарт эди. Бундай шароитлар билан жамоамиз ўз олдига босқичма-босқич юқори мақсадларни қўяса бўлади.\nМухлисларимиз ҳам доимо бизни қўллаб-қувватлаб келишмоқда. Бунинг учун уларга ҳам миннатдорчилик изҳор этаман.


Коронавирус ўзи аслида нима?\nКоронавируслар – 40 га яқин турдаги вирусларни ўз ичига олган. Бу вируслар фақат ҳайвон, қуш сингари айрим организмларнигина зарарлай олади. Янги турдаги коронавируснинг ҳам деярли барча тури қушлар ва сут эмизувчи ҳайвонлардагина касаллик келтириб чиқаради. Аммо ҳозирги коронавирус ўз кўринишини ўзгартириб, одамни ҳам зарарлай оладиган хусусиятга эга бўлган.\nОлдин ҳам коронавирус тарқалгани ростми?\nКоронавируслар оиласига мансуб бўлган 3 турдаги вирус ҳайвондан одамларга юқишга муваффақ бўлган. Булар:\nSARS-CoV туридаги коронавирус 2002-2003- йилларда Хитойда аниқланган. У одамларда атипик пневмония ва ўткир респиратор хасталик кўринишида намоён бўлган. Касаллик сут эмизувчи ҳайвонлардан юққан. Бу вирусга ўша вақтда 8273 киши чалинган ва шулардан 775 киши ҳалок бўлган ( ўлим кўрсаткичи 9, 6 %).\nMers- CoV турдаги коронавирус 2014-йилда Саудия Арабистонининг Жидда шаҳрида эпидемияга сабаб бўлган. Вирус билан 2494 та одам касалланган ва шундан 858 нафари ҳалок бўлган (ўлим кўрсаткичи 37 %). 2015- йилда эса худди шу вирус Жанубий Кореяда ҳам аниқланган. Бу вақтда 183 киши касалланиб, 33 та бемор ҳалок бўлган. Бу ҳолатда касаллик кенг тарқалишига йўл қўйилмаган.\nSARS-CoV-2 (“COVID-19”) коронавирус тури 2019-йилда Хитойда биринчи марта қайд этилди ва ҳозир карантинга сабаб бўлаётгани ҳам шу вирус ҳисобланади.\n“COVID-19” вируси қандай юқади?\nҲаво томчи, ҳаво- чанг ва контакт йўллари орқали юқади. Бу нима дегани?\nВирус билан касалланган бемор аксирганда, йўталганда ундан ажралган респиратор томчилар (ҳаво орқали);\nБемор билан қўл бериб кўришишда қўлга ёпишган вирусли томчилар орқали;\nБемор ишлатган дастрўмол, салфетка ва бошқа материаллар орқали;\nБемор ушлаган эшик тутқичлари ,зинапоя тўсиқлари, умуман жамоат жойларидаги қўл тегиши мумкин бўлган деярли барча жисмлар орқали.\nБеморларда қандай аломатлар кузатилади?\nЎткир респиратор касаллик ва пневмонияга хос бўлган барча белгилар :\nНафас олишнинг қийинланишиши.\nЮқоридаги белгилар асосан 95-98%беморларда кузатилади. 2-3% беморларда қўшимча белгилар бўлиши мумкин:\nБурун битиши, бурундан суюқлик оқиши;\nҚорин оғриғи сингари гастроэнтерит белгилари.\nЎзимизга юқтирмаслик учун нима қилишимиз керак?\nАввало, ваҳимага тушманг;\nҚўл бериб кўришишни чекланг;\nҚўлларни тез-тез совунлаб ювиб туринг, айниқса тирноқлар ости ва бармоқлар орасини ҳам яхшилаб ювинг, ювиш муддати 20 сониядан кам бўлмасин;\nҚўл билан вирус юқиши мукин бўлган кўзлар, бурун ва оғизни ушламанг;\nАҳоли гавжум ҳудудларга иложи борича борманг, зарурат бўлмаганда кўчага чиқманг, кафе, ресторан ва бошқа овқатланиш шахобчаларига кирманг;\nЖамоат жойларида қўл билан ушлаш мумкин бўлган буюмларга иложи борича тегманг;\nТўйиб овқатланинг ва вақтида ухланг;\nЖисмоний ишлар, бадантарбия ва спорт машғулотлари билан шуғулланинг;\nКўпгина вируслар каби коронавирус ҳам дезинфекцияловчи эритмаларда ўлади. Уй ва хоналарни , стол, стулларнинг хлорли эритмада тозалаб туринг;\nУйга киришда хлорли нам латтага оёқ кийимини артиб киринг;\nВирус нафақат ҳаво – томчи, балки контакт усулида ҳам юқади, шу боис қўлларга дезинфекцияловчи, спиртли эритмалар билан ишлов беришни унутманг;\nТелефон, клавиатура, эшик тутқичлари, лифт тугмалари, дўконлардаги аравалар тутқичлари эпидемиологик жиҳатдан хавфли бўлиши мумкин. Шунинг учун иложи борича уларнинг ушламасликка ҳаракат қилинг. Ушласангиз қўлингизни спиртли гел билан тозаланг, совинлаб ювинг;\nҚўл бериб сўрашиш ва қучоқлаб кўришишдан чекланинг;\nФарзандларингизнинг қўл ювишини доимий назоратга олинг!\nУй ҳвйвонларини боқишда, гигена қоидаларига қатъий риоя қилинг!\nИситма, йўтал, нафас қисиши ҳолатлари пайдо бўлганда дарҳол шифокорга мурожаат қилинг!\n“COVID -19” коронавирус инфекцияси ва у билан боғлиқ вазият юзасидан қўшимча савол туғилса ССВ ҳузуридаги санитария- эпидемиологик осойишталик агентлигининг (71) 276 – 49-66 ва ССВда ташкил этилган 1003 телеефон рақамига мурожаат қилишингиз мумкин.\nВирус организмда қанча яшаши мумкин?\nХитойлик мутахассисларнинг фикрича, касаллик организмга тушгандан то чиқиб кетгунча камида 37 кун вақт кетади. Шундан 14 куни яширин давр ҳисобланади. Яни вирус юқтирган киши касаллик белгиларини 14 кунгача сезмаслиги мумкин. Лекин бу давр мобайнида у касаллик ташувчи бўлиб ҳисобланади. Яъни ўзи касал юққанини билмай туриб, бошқаларга юқтираверади. Яъни ўзи билмаган ҳолда кўплаб одамларни зарарлаган бўлади. Бу вирус оқсил қобиқ билан қопланган. У қобиқсиз яшай олмайди. Қуёшни ултрабинафша нурлари остида мана шу қобиқ 15 дақиқада; ювиш воситалари таркибидаги актив кимёвий моддалар сабаб эса 20 сонияда емирилади.\nДемак, карантинни бузмаслик, хоналарни тез-тез шамоллатиш, кийимларни тоза сақлаш, шахсий гигена қоидаларига риоя қилиш сизни вирусдан ҳимоя қила олади.


Тарихнинг оғир синовлари – mulkdor.com\nOctober 25 2017, 07:10 ЖамиятМақолаларМинтақаТарихЎзбекистон\nҚудратли СССР давлатида бошланган “Қайта қуриш” ва сал ўтиб келган миллий мустақиллик иттифоқ таркибидаги 15 республикадан бири бўлган Тожикистон учун ҳам қимматга тушди. Чунки Ўрта Осиё давлатлари барча соҳаларда бир-бирига чамбарчас боғлиқ эди…\n“Биз биргаликда ва мағрурлик билан тарихнинг оғир синовларига дош бера олдик”, дея таъкидлайди 25 йилдан бери Тожикистон давлатига раҳбарлик қилиб келаётган президент Эмомали Раҳмон ўз чиқишларидан бирида.\nМаълумки, 1991 йил Совет иттифоқи тарқалиши баробарида Тожикистон ҳам 9-сентябр куни ўз мустақиллигини эълон қилди. Аммо сал фурсат ўтмай давлат теппасида қора булутлар жамланиб, мамлакатда фуқаролар уруши бошланиб кетди. 1992 йил баҳорида ҳокимиятни қўлга олган оппозиция кучлари ўша пайтдаги давлат раҳбари Раҳмон Набиевни асир олиб, истефо беришга мажбур қилишди.\nХалқ фронти ва оппозиция кучлари орасидаги уруш асосан мамлакат пойтахти Душанбе шаҳри ва жануб ноҳияларда давом этарди. Уруш халқ хўжалигига катта зарар етказди.\nЮз минглаб бегуноҳ одамлар ўлдирилди. Корхона, ташкилот, идоралар, шахсий уйлар, маданий ва илмий муассасалар ёқиб юборилди. Халқнинг турмуш шароити оғирлашди. Минглаб кадрлар мамлакатни тарк этди.\nМаълумотларда келтирилишича, мамлакат халқ хўжалиги бу қонли урушда 10 миллиард АҚШ долларидан зиёд миқдорда иқтисодий зарар кўрган. Ижтимоий, маданий ва маънавий зарарларнинг ҳисобини чиқариш имконсиз.\nСиёсий қоқочлар сони бир миллион нафардан ошди. 55 мингдан ортиқ ёш болалар ота-оналаридан ажралиб, етим қолдилар…\nМамлакат аҳолиси икки гуруҳга: қонуний ҳукумат тарафдорлари ва қонуний ҳукуматга қарши бўлган оппозиционерларга бўлиниб, зиддиятлар кучайгандан кучайди. Бу уруш Тожикистонда “Биродаркушлик уруши” деган ном олди. Чунки, ҳақиқатдан ҳам шундай, ака-ука, ота-бола иккига бўлиниб икки фронтда урушарди\nМухолифатчилар шимолий районларини ҳам қонли фуқаролар урушига тортишга ҳаракат қилишарди. Аммо улар ўз ниятларига етмади…\nЎша пайтлар мамлакатда шундай вазият вужудга келдики, Тожикистон мустақил давлат сифатида жаҳон сиёсий харитасидан йўқолиши хавфи туғилди.\nАна шундай оғир кунларда Хўжанд шаҳрининг Арбоб қасрида Тожикистон Республикаси Олий Совети 12 чақириқ XVI сессияси чақирилди ва 1992 йилнинг 16 ноябр куни иш бошлади. Мамлакат Олий Совет депутатлари Арбоб қасрида жамланишди. 1992 йилнинг ноябр ойида сессия ўз ишини бошлади. Мазкур сессияда энг асосий вазифалар республикада давом этаётган қонли урушнинг олдини олиш, қонуний ҳукуматни тиклаш, давлат ҳокимияти органларининг янги таркибини сайлаш ва иқтисодий тараққиётни йўлга қўйишдан иборат эди.\nТарихий сессия иштирокчиларидан бири, тарих фанлари номзоди Сафарали Эркаев ўша пайтларни шундай хотирлайди:\n–XVI сессиясини чақиришнинг асосий сабаблари узоқ давом этаётган сиёсий ва қуролли қарама-қаршиликни ҳал қилиш, фуқаролар урушининг олдини олиш, турли миллатлар ўртасида тўқнашувни ташкил қилишга ҳаракат қилаётган кучларга йўл қўймаслик, Тожикистоннинг ривожланишини таъминлаш, амал қилмаётган давлат ҳокимияти органлари фаъолиятини тиклаш, ҳамма баҳсли масалаларни тинчлик йўли билан ҳал қилиш, Тожикистон Республикаси янги Президенти сайловини ўтказиш, ТР Конституцияси лойиҳасини тайёрлаш, қонуний ҳукуматни тиклаш, сиёсий бошқарув органлари фаъолиятини тартибга солиш ва бошқа бир қанчалар бўлиб, буларни фақат Олий мақомот ҳал қилиши мумкин эди.\nАввал Тожикистон Олий Советида сессияни чақиришдан олдин халқ вакиллари йиғилишини ўтказиш ҳақида келишиб олинди. Буни ўтказиш жойи республикадаги вазиятнинг оғирлашганлиги сабабли бир неча марта ўзгартирилди. Ҳукумат илтимосига кўра, Тожикистонга МДҲ мамлакатлари раҳбарлари шахсий вакиллари келди ва мураккаб вазият билан яқиндан танишиб чиқиб ўз давлат раҳбарларига маълумот бердилар, Тожикистондаги оғир шароит бир неча марта БМТ Хавфсизлик Кенгашида кўриб чиқилди ва БМТ Бош котиби шахсий вакили, бу ташкилот сиёсий масалалар бўйича департамент директории Реймонд Соммерейсни Тожикистонга вужудга келган вазиятни ўрганиш , бу минтақа давлатлари билан урушнинг олдини олиш масалаларини ўрганиш, инсонпарварлик ёрдами уюштиришни ташкил қилиш учун юборди. Бу маслани ҳал қилиш учун бошқа бир қанча чоралар ҳам кўриб чиқилди. Қарама – қарши гуруҳлар билан ҳам бир қанча учрашувлар ташкил қилинди. Умуман Олий Совет XVI сессиясини ўтказиш учун халқаро ҳамжамият ташкилотлари, қўшни давлатлар раҳбарлари, МДҲ бошлиқлари вазиятни ўрганиб чиқиб катта тайёргарлик кўришни қайд қилдилар.\nТожикистондаги конфликтни ҳал қилиш учун Россия, Ўрта Осиё республикалари Президентлари ва уларнинг вакилларининг Москва, Олма-ота, Тошкент, Ашхобод, Бишкек ва бошқа шаҳарларидаги олий даражадаги учрашувлар ташкил қилиниб ўрганиб чиқилди…\nАлбатта бу сессиянинг ташкил этилиши, ўтказилиши ва натижада Тожикистонда тинчлик ўрнатилишида қўшни ва дўст давлатларнинг ўрни катта.\nМаълумки, Тожикистон Республикаси Олий Советининг XVI сессияси мустақил давлат тарихида янги даврни бошлаб берди. Бу сессияда халқ вакиллари – Олий Совет депутатлари Тожикистон қонуний ҳукуматини ва давлат ҳокимияти органлари асосларини тиклади.\nАна шу сессияда Олий Совет депутатлари Раҳмонов Эмомали Шариповични Тожикистон Олий Совети Президиуми Раиси этиб сайладилар. Бу вазифани бажарадиган киши давлат раҳбари ҳисобланарди. Э.Раҳмонов ўша кунлари минбарга чиқиб, “Мен ўз ишимни тинчликдан бошлайман. Биз ҳаммамиз ёру биродар бўлайлик, вазиятнинг осойишталигини таъминлайлик. Қўлимиздан иш келса шу масала атрофида курашайлик. Мен жонимни юртим тинчлиги учун сарфлайман”, – дея қасамёд қилганди. 2 декабр куни тарихий XVI сессия ўз ишини тамомлагандан сўнг, янги Ҳукумат раҳбарлари олдидаги асосий вазифа пойтахт Душанбега қайтиб, Ҳукуматни қайта қўлга олиш ва давлат аппаратини мунтазам ишга солишдан иборат эди. Биринчилардан бўлиб, Миллий хавфсизлик давлат Қўмитаси раиси, Радио ва телевидение қўмитаси раиси, Ички ишлар вазири, Ташқи ишлар вазири бирин-кетин Душанбега қайтишди. Россия Федерациясининг 201- дивизияси уларнинг хавфсизлигини таъминлашни ўз бўйнига олди.\n“Янги Ҳукумат аъзолари тайинлангач, ҳар кимни ўз зиммасига юкланган вазифалар бор эди. Олий Совет Раисидан тортиб, то энг қуйи амалдоргача ҳамманинг вазифаси аниқ эди. Энг асосийси бу вазифалар бир-бирига чамбарчас боғлиқ эди. Айтайлик, хавфсизлик қўмитаси Раиси Сайдамир Зуҳуровнинг ўз вазифасини ижро этишга киришиши мен ўз зиммамга олган вазифани бажаришим учун бироз тирқиш очди. Мен вазифамни амалга оширишим Ички ишлар вазири Ёқуб Салимов ёки Ташқи ишлар вазири Рашид Олимов ва бошқалар ўз вазифасига киришиши учун замина яратди. Бу ишлар биргаликда Олий Совет Раиси, ҳозирги давлат президенти Эмомали Раҳмоннинг Душанбега қайтиши ва ўз вазифасини ижро этишга киришишига замина яратди”,-дейди ўша пайтда Тожикистон радио ва телевидение қўмитаси раиси вазифасини бажарган Бобожон Икромов.\nДавлат раҳбарининг пойтахтга қайтишида унинг хавфсизлигини Ўзбекистон Ҳукумати таъминлашига келишилди. Тожикистон Ҳукуматининг янги раҳбари, ҳозирги Тожикистон президенти Эмомали Раҳмон Ўзбекистон ҳарбий кучлари қўриқчилигида пойтахт Душанбега кириб келди.\nЎша кунлар нафақат Тожикистон ва тожикистонликлар учун, балки Ўзбекистон учун ҳам тарихнинг оғир синовлари эди. Ўзбекистон дўст давлат сифатида бошига кулфат келган қўшни давлатга ўз ёрдам қўлини чўзди. Тожикистонда тинчлик ўрнатилишида қўшни Ўзбекистон давлати ва Россия Федерацияси алоҳида ўрин эгаллайди.\nДунёNovember 22 2017, 05:11


29.04.22 16:31\tmsk\nЎзбекистон президенти матбуот хизмати архив фотосурати\nЎзбекистон, Қирғизистон, Тожикистон ва Қозоғистон ҳукуматлари 9-май арафасида Улуғ Ватан уруши фахрийларига бериладиган бир марталик тўловлар миқдорини эълон қилди.\nЎзбекистонда уруш қатнашчилари, концлагер асирлари ва Ленинград блокадасидан омон қолганларнинг ҳар бирига 15 миллион сўмдан (1339 доллар) берилади. Мутасаддиларга ҳар бир тўлов олувчига ташриф буюриб, уларга пул мукофотлари ва қимматбаҳо совғаларни тантанали равишда топшириш буюрилди. Шунингдек, улар 10 000 та фронторти ишчиларига совғаларни шахсан топширишлари керак.\n24 апрель ҳолатига кўра Ўзбекистонда 236 нафар Иккинчи жаҳон уруши қатнашчиси истиқомат қилади.\nҚирғизистонда байрам тўловлари миқдори 100 000 сўмни (1209 доллар) ташкил қилади. Улар Улуғ Ватан уруши ногиронларига, концлагер, геттолар ва бошқа қамоқхоналарнинг собиқ асирларига, шунингдек, Ленинград блокадасидан омон қолганларга берилади.\n«Бундан ташқари, 9-майга қадар юқоридаги тоифадаги шахсларга ҳар йили 20 минг сўм (242 АҚШ доллари) миқдорида қўшимча бир марталик нақд пул нафақаси ҳамда ҳисоб миқдори кўрсатгичининг олти баравари миқдорида бир марталик нақд пул нафақаси тўланади.— дейилади Қирғизистон президенти матбуот хизмати хабарида. Битта ҳисоб кўрсаткиги 100 сўмга (1,2 доллар) тенг.\n2022 йил 1 февраль ҳолатига кўра, Қирғизистонда Улуғ Ватан уруши қатнашчиларининг умумий сони 107 нафарни ташкил қилади.\nҚозоғистонда тўловлар миқдори олувчининг яшаш жойига ва унинг мақомига боғлиқ. Масалан, Нур-Султон ва Олмаота шаҳарларида яшовчи Улуғ Ватан уруши фахрийларининг ҳар бирига 1 миллион тенге (2229 доллар), Ақтўбеда эса 2 миллион тенге (4459 доллар) берилади.\n9-май арафасида Улуғ Ватан уруши қатнашчилари қатори бошқа давлатлар ҳудудидаги ҳарбий ҳаракатлар фахрийларига, меҳнат фахрийларига тўловлар тўланади. Масалан, Олмаотада улар 50 000 дан 100 000 тенгегача (111 дан 222 долларгача) оладилар.\n2022 йил 1 апрель ҳолатига кўра, Қозоғистонда 387 нафар Улуғ Ватан уруши қатнашчиси ва ногирони истиқомат қилади.\nТожикистонда тўловлар миқдори минтақага ҳам боғлиқ. Масалан, Душанбеда Улуғ Ватан уруши фахрийлари 3000 сомоний (240 доллар), фронт орти меҳнаткашлари, Афғонистондаги уруш қатнашчилари, Чернобил АEСдаги авария ногиронлари ва боқувчиси конституциявий тузумни ҳимоя қилишда ҳалок бўлган оилаларга 800 сомонийдан (64 доллар) берилади. Сўғд вилоятида Улуғ Ватан уруши қатнашчилари ва ногиронлари, фронт ортида меҳнат қилган шахслар, шунингдек, васийсиз қолган ҳарбий хизматчиларнинг турмуш ўртоқларининг ҳар бирига 6000 сомоний (480 АҚШ доллари)дан берилади.\n20 апрель ҳолатига кўра Тожикистонда 59 нафар Улуғ Ватан уруши қатнашчиси истиқомат қилади.\nТуркманистондан ҳозирча хабар йўқ. Ўтган йили уруш қатнашчилари, шунингдек, урушда ҳалок бўлган аскарларнинг беваларига 200 манат (давлат курси бўйича 57,1 доллар ёки амалдаги «қора бозор» курси бўйича тахминан 5 доллар) миқдорида мукофот берилиши ва қимматбаҳо совғалар тақдим этилиши ҳақида маълумотлар эълон қилинган эди.\nАйни пайтда Россияда 20 320 нафар Улуғ Ватан уруши фахрийси Ғалаба кунида ҳар бирига 10 000 рублдан (138 доллар) пул берилди. Баъзи ҳудудларда қўшимча нафақа берилади. Мисол учун, Москва ва Москва вилоятида фахрийларнинг ҳар бири 25 минг рубл миқдорида мукофотланади. Фронт орти меҳнаткашлари, уруш қатнашчиларининг бевалари, собиқ концлагер асирлари, «Қамалдаги Ленинград аҳолиси», «Қамалдаги Севастопол аҳолиси» мукофотлари билан тақдирланган шахсларнинг ҳар бири 15 минг рублдан олади. 1931 йил 31-декабргача туғилганларнинг ҳар бирига 10 минг рублдан тўланади.\nℹ Ўзбекистонда 9-май Хотира ва Қадрлаш куни, қолганларида эса Ғалаба куни сифатида нишонланади.


АҚШнинг ЕИдаги элчиси: Киевга ёрдам Байденнинг ўғли борасидаги суриштирувларга боғлиқ\nЎтган йили президент Трамп томонидан тўхтатиб қўйилган Украинага Америка ёрдамининг қайта тикланиши АҚШ собиқ президенти ва амалдаги президентликка номзод Байденнинг ўғли Хантернинг бу мамлакатдаги фаолияти суриштирилишига боғлиқ.\nБу борадаги огоҳлантиришни Украина расмийларига ЕИдаги Америка элчиси Гордон Сондланд берди. Бу ҳақда сешанба куни Сондланднинг Конгрессда берган қўшимча кўрсатмаларида таъкидланади.\nБир неча ҳафта аввал Конгрессдаги эшитувларда чиқиш қилган Содланд ёрдамнинг тўхтатиб қўйилиши юзасидан берилган саволга аниқ жавоб беришдан ўзини олиб қочган эди, ўшанда у ҳодисанинг барча ҳолатларини эслай олмаслигини айтган эди. Сешанба куни эълон қилинган ҳужжатда, элчи ўз кўрсатмаларига аниқлик киритгани таъкидланади. Қайд қилинишича, шу йилнинг 1 сентябрь куни у Украина президенти Владимир Зеленскийнинг ёрдамчисиАндрей Ермакка "Украина бир неча ҳафта аввал муҳокама қилинган аксилкоррупция борасида баёнот бермагунга қадар Американинг ёрдами тикланмаслиги" борасида маълум қилган. Бу ерда гап директорларидан бири собиқ вице-президент ва амалдагипрезидентликка номзодДжо Байденнинг ўғли бўлган "Бурисма" компаниси ҳақида бормоқда. Дональд Трамп топшириғига кўра Оқ уй маъмуриятида Украина сиёсатини мувоффиқлаштириб турган Сондланднинг сўзларига қараганда, шахсан президент унга ҳарбий ёрдамни тиклаш шартлари ҳақида гапирмаган. У фақат телефон суҳбатида: "Мен Зеленский тўғри қарор қабул қилишини истайман" деган. Сондланднинг айтишича, президент “Бурисма”ни тергов қилишни назарда тутган бўлишини "таҳмин қилган" экан.\nКонгрессдаги Вакиллар палатасининг бир нечта қўмитаси президент Трамп Украинага ҳарбий ёрдамни тўхтатиб қўйиш борасида пўписалардан фойдалангани билан боғлиқ саволга жавоб топишга интилмоқда.\nҲозирчаКонгрессда АҚШнинг Украина бўйича сиёсатига маъсул ўнлаб дипломат ва Трамп администрациясининг ходимлари кўрсатма берди. Уларнинг барчаси Киевга шу каби босим аломатлари бўлгани борасида қисман айтишди. Бу каби босимлар норасмий каналлар орқали Дональд Трампнинг шахсий адвокати Руди Джулиани томонидан берилган. Бироқ улардан бирортаси ҳам АҚШ президентининг бу жараёнга тўғридан тўғри аралашгани борасида гувоҳлик беришмади.\nОқ уй вакили Стефани Гришэмнинг сўзларига қараганда, элчиСондланднинг кўрсатмаси "ноқонуний импичмент учун асослар кам эканлигини" кўрсатмоқда. Унинг таъкидлашича, Сондланд ёрдамнинг қайта тикланиши Байденни тергов қилишга боғлиқ эканини тахмин қилган, аммо бу таклиф кимдан чиққанини очиқ айтмаган.


Huawei флагманлари учун 5G-модулли Kirin 990 процессори яқинда тақдим этилади - Terabayt.Uz\nHuawei флагманлари учун 5G-модулли Kirin 990 процессори яқинда тақдим этилади\nЖорий йилнинг август ойи сўнгида Huawei компанияси 7 нанометрлик технологик жараёнга асосланган дунёдаги илк процессорни тақдим этди. Kirin 980 русумли ушбу чип кейинроқ унинг флагман смартфонлари «юраги» сифатида бозорга ҳам чиқди.\nЭнди эса хитойлик техногигант аллақачон навбатдаги – Kirin 990 чипи устида ишлаётгани ҳамда унинг айрим хусусиятлари маълум бўлди. Хабарларга кўра, бу процессор ҳам 7 нанометрлик тех-жараён асосида тайёрланади, аммо унинг архитектураси янгиланади. Янги чип яқинда чиққан «аждод»ига нисбатан 10 фоизга самарадорроқ ва тежамкорроқ бўлади.\nЯкка кристалли Kirin 990 таркибига янги авлод – Balong 5000 русумли 5G-модем ҳам киритилади. Яъни, ушбу процессор базасидаги смартфонлар бешинчи авлод уяли алоқа тармоғида ҳам ишлай олади.\nЧипнинг ишлаб чиқарилиши Taiwan Semiconductor Manufacturing Company компаниясига топширилган. Гап-сўзларга қараганда, у ерда аллақачон қиймати нақ уч миллион долларлик тестлар ўтказилмоқда. Айнан нимани синаб кўраётганлари ва бу синовларнинг нега бунчалик қимматга тушиши маълум эмас.\nМанбаларга кўра, Kirin 990 процессорини жуда яқинда, аниқроғи – 2019 йилнинг илк чорагида расман намойиш этишади. Афтидан, унинг тақдимоти февралдаги MWC 2019 кўргазмаси доирасида ўтказилса керак. Янги чип базасидаги кучли смартфонларни эса келаси йил баҳорининг сўнгида кутиш мумкин.\nДарвоқе, Huawei аллақачон дунё бозорига тақдим этган айрим смартфонларни 890 000 сўмдан бошланган нархларда Terashop.uz интернет-дўконимиздан харид қилиш имкони мавжуд.\n#Huawei #Android смартфон #янги технологиялар #5G-модем #Kirin 990


Йован Жокич: "Муҳит ва дунёқарашимни ўзгартириш вақти келганди. "Навбаҳор" юқори ўринларга курашадиган жамоа" / CHAMPIONAT.asia\nЙован Жокич: "Муҳит ва дунёқарашимни ўзгартириш вақти келганди. "Навбаҳор" юқори ўринларга курашадиган жамоа"\n24 дек 2021 22:15\nТеглар : интервью "Навбаҳор" Йован Жокич\nСамвел Бабаян мураббийлигидаги "Навбаҳор" жамоаси қишки трансфер ойнасида фаолликни қўлдан бой бермаяпти.\nКлуб ярим ҳимоя чизиғини кучайтириш ва рақобатни ошириш мақсадида жорий мавсумни АГМКда ўтказган Йован Жокични ўз сафига қўшиб олди. Юртимизда 4 йилдан бери тўп тепиб келаётган сербиялик 3 мавсумни Олмалиқликлар, яна бир йил "темирйўлчилар" шарафини ҳимоя қилди. Жамоасини ўзгартиришга қарор қилган футболчига бир нечта саволлар билан мурожаат қилдик.\n- Йован аввало янги жамоа билан табриклаймиз. Олмалиқда бир-биридан ажойиб мавсумларни ўтказдингиз. Шундай экан АГМКдан кетишингиз нима билан боғлиқ?\n- Ҳақиқатдан ҳам учта яхши мавсумлар ўтказдим. Мен бундан хурсандман. Фаолиятимдан нолимайман. Бунинг учун АГМКга раҳмат айтаман. Шунингдек илк бор "Локомотив" билан ОЧЛда иштирок этдим. Уларга ҳам ташаккуримни изҳор қилиб қоламан. Ўйлашимча муҳит ва дунёқарашни ўзгартириш вақти келганди. Шу боис жамоамни ўзгартиришга қарор қилдим.\n- Одатда футболчилар бирор таклиф келиб тушса яхшилаб ўйлашади ва бир қарорга келишади. Лекин сизнинг "Навбаҳор"га ўтишингиз жуда тезда рўй берди...\n- Мен кўп ўйлаб ўтирганим йўқ. Таклиф тушди ва уни қабул қилдим. Самвел Бабаян билан ўз вақтида "Локомотив"да бирга ишлаганмиз. Мен учун бегона мураббий ҳисобланмайди.\n- Бошқа клублардан ҳам чорлов олдингизми?\n- Албатта таклифлар ҳар доим бўлган. Лекин мен Ўзбекистонда қолишни маъқул кўрдим. "Навбаҳор" мен учун энг яхши танлов эди.\n- Ўзбекистондаги фаолиятингиз орқали сизда қизиқ анъана бор. Яъни ҳар мавсумни соврин ва ёки юқори ўринларда якунлаяпсиз. 2018 йил АГМК билан мамлакат кубоги соҳиби, 2019 йил "Локомотив" билан кумуш медаллари ва сўнгги икки йилда бронза медаллари. Буни "Навбаҳор"да ҳам давом эттиришингизга ишонасизми?\n- "Навбаҳор" жуда яхши жамоа. Бу жамоа турнир жадвалида юқори ўринларга кураша олади. Ушбу йўлда қаттиқ меҳнат қиламиз. Ўйлайманки якунда ўз мақсадимизга эришамиз.\n25 дек 00:42:04\nМиллий чемпионатимизда качонки кучли легионерлар туп сурса, качонки футболимизда коррусия йуколса, майдонда хакикий талантлилар туп сурса, ана шунда футболимиз ривожланади, булмаса йук. МИСОЛ учун менда миллий футболимизга заррача кизикиш колмади. Коррупсия боткогига ботиб булган бу футболдан..\n24 дек 23:09:21\nKeyingi faoliyatinga omad, navbahorni portlaydigan paytlari yaqinlashyapdi lekin...\n24 дек 22:51:04\nБунака легионерларни олиб келурсак кучаймимиз. Тезкор уйинчиларни олиб келсак кучаямиз. Легионер канака булса чемпионат шунака булади.\n25 дек 09:56:21\nЖокичдан АГМК мухлислари купчилиги норози эди\nЯхши булди кетгани. Урнини бошка футболчи билан тулдиради\n25 дек 09:56:19\n25 дек 05:25:29\nЛокомотив, АГМКДА мехнат килмай уйнадимикан,бу жамоалар юкори уринлар учун курашмасмиди.Легионерни ахволини каранг.Жокич хам яхши пахтачи булибди.\n24 дек 22:36:28\n24 дек 22:35:11\nНавбахор кучайсин хакикий Навбахорни куриш вакти келди пахтакор мухлиси\n25 дек 07:44:21\nИшларига омад анъана давом этсин совринлар ютсин Навбахорга омад\n25 дек 00:42:03\n25 дек 00:41:24\n25 дек 00:35:50\nМиллий чемпионатимизда кучли легионерлар туп сурса, футболимиз кизийди, мухлислар стадионда тулиб тошади.\n24 дек 22:43:37\nРахмат ака клубларимиз кучайса Терма жамоамиз хам кучаяр еди Худо хохласа.\n24 дек 23:38:05\nPahtakor, Navbahor, Neftchi kuchli uchlikni bolishardi bir paytla usha paytla kevotti hudo hohlasa , Pahtakor muhlisi bosamam ikkala vodiy kamandasi kuchayvotgandan hursandman


Европа мамлакатлари туристларни қабул қилишга тайёрланмоқда - Darakchi\nДУНЁ 25.05.2020, 15:00\nМасалан, Испаниядаги эпидемиологик вазият 8 июндан бошланувчи ҳафтада футбол бўйича миллий чемпионатни бошлаш, ёзда эса чет эллик сайёҳларни қабул қилиш имкониятини беради. Бу ҳақда Бош вазир Педро Санчес эълон қилди.\n«Испания ҳар йили 80 миллиондан ортиқ меҳмонни қабул қилади. Мен июль ойидан бошлаб чет эллик туристлар мамлакатга хавфсиз келишлари мумкинлигини эълон қиламан. Чет эллик туристлар бизнинг мамлакатда таътил ўтказишни режалаштиришлари мумкин», - деди у.\nИталия 3 июндан бошлаб расмий равишда Европа Иттифоқидан туристларни қабул қилишга тайёр. Мамлакатда музейлар ишлай бошлади. Пайшанба куни «Колизей» очилади, ундан кейин Флоренциядаги «Уффизи» галереяси очилади. 1 июндан бошлаб чипталарини брон қилганлар Ватикан музейларига ташриф буюришлари мумкин.\nГреция ҳам туристлар оқимига тайёрланмоқда. Энди эпидемиологик шароитлари яхши бўлган мамлакатлардан туристлар бу мамлакатга коронавирус синовлари ва карантинсиз келишлари мумкин.\nХорватия ҳукумати сайёҳлар учун чегарани 15 июндан кейин очади.\nАмитабх Баччан коронавирус юқтириб олди\n«Қозоғистонда тарқалган "номаълум" пневмония коронавируснинг янги шакли бўлиши мумкин — ЖССТ


«Солиқ ва божхона хабарлари» газетасининг 2013 йил 7 май 18-сони - Gazeta.Norma.uz\n«Солиқ ва божхона хабарлари», №18, 2013й. 7 май\nМуқобил энергия: янги қонун лойиҳаси ишлаб чиқилмоқда\nАбу Райҳон Беруний номидаги Тошкент давлат техника университетида муқобил энергия манбаларига оид қонунчиликни такомиллаштириш масалаларига бағишланган давра суҳбати ўтказилди.\n9 май Хотира ва қадрлаш куни\nСуронли йиллар хотираси ҳамон ёдимда...\nНеларни кўрмагай инсоннинг боши. Абдулла Орипов.\nМоддий ёрдам сифатида берилган маҳсулот ҳисоби\nБиз қишлоқ хўжалиги маҳсулотини ўз ходимларимизга текинга бериш чоғида ҚҚС ҳисоблаб ёзишимиз керакми?\nАгар улуш салмоғи ошса\nМуассисларнинг устав капиталини кўпайтиришни хоҳлашяпти: бири материаллар, иккинчиси пул киритади. Бундай операция мумкинми? У ҳисобда қандай акс эттирилади?\nФАРҚНИ ҚАЕРГА ҚАЙД ЭТИШ КЕРАК?\nҚандай ҳужжатларда хорижий валютанинг олди-сотдиси бўйича операцияларнинг бухгалтерия ҳисоби тартиби қайд этилган?\nВоситачи ва комитент: харажатларни қандай ажратиш керак\nВоситачи ҳисобланган ташкилотнинг қандай харажатларини ўзининг харажатлари таркибига киритиш мумкин, қайсиларини эса комитент тўлаши керак?\nҚарздор сизга қарзини тўламаса...\nМасъулияти чекланган жамият шаклидаги юридик шахс корхонамизнинг қарздори ҳисобланади. 2012 йил октябрида хўжалик суди мазкур МЧЖдан қарзни ундириш тўғрисида қарор қабул қилди, у 2012 йил ноябридан кучга кирди.\nБарчамизга бирдек ўрнак\n1998 йил. Афғонистондан Сурхондарё вилояти орқали қўшни давлатга транзит тарзида чиқиб кетаётган катта юк автомашинаси Жўра Бегматов хизматни ўтаётган чегара божхона постига келиб тўхтади.\nВақтинча олиб кириш тўғрисида янги қоидалар\nБожхона амалиётидаги янгиликларнинг хусусиятлари тўғрисида махсус мухбиримизга ДБҚ божхона назоратини ташкил қилиш бош бошқармасининг бош инспектори Жамшид ҚОДИРОВ сўзлаб берди.\nМажбурий кузатув остида\nКорхонамиз бошқа вилоятда жойлашганлиги боис божхоначилар юкнинг божхона кузатуви тўғрисида қарор чиқардилар ва пломбалаш мумкин бўлган транспорт воситасини тақдим этишимизни талаб қилдилар.\nНАРХЛАРНИ КИМОШДИ САВДОСИ БЕЛГИЛАСА...\nШаклланадиган нарх кўпинча декларацияланган нархдан ошиб кетади. Бу ҳол монополияга қарши қонун ҳужжатларини бузиш ҳисобланмайдими?\nДавлат божхона қўмитаси «Обод турмуш йили»га бағишлаб, шунингдек божхона органлари ходимлари ўртасида соғлом турмуш тарзини тарғиб қилиш мақсадида 22–26 апрель кунлари футбол бўйича турнирни ташкил қилди.\nМол-мулк солиғи: олдинги неча йил учун тўлаш керак?\nМени солиқ идораси ходимлари чақириб, 5 йил учун мол-мулк солиғи бўйича қарзим 1 560 000 сўмни ташкил қилганини айтишди.\nЕр солиғини қайси ставкада тўлайман?\nМенинг эгалигимдаги ер майдонидан тўланадиган ер солиғи нима асосда ва қандай ставкада ҳисобланишига аниқлик киритиб берсангиз.\nЖорий йилги танловда мамлакатимиздаги барча мактаб, академик лицей ва касб-ҳунар коллежлари ўқувчилари фаол иштирок этди.\nИмпортчи экспортчидан кредит-нота олганда\nМмпорт қилинган товарнинг таннархини шакллантираётганда харид қийматига экспертизадан ўтиш учун танлаб олинган намуналарнинг қиймати ҳамда уни ўтказиш хизматларига ҳақ тўлаш билан боғлиқ харажатлар ҳам киритилади.\nКасаначилар учун корхонага имтиёз\nТикувчилик маҳсулотларини ишлаб чиқаришга ихтисослашган корхонамизда бажариладиган ишларнинг бир қисми, яъни матоларни титиш бўйича ишлар ва тикиш ишларининг бир қисми цехда, бичиш-тикиш ишларининг яна бир қисми касаначилик асосида 7-8 та хонадондаги тикувчи аёллар ёрдамида ташкил этилган.\n№17 30 апрель 2013\n№16 23 апрель 2013\n№15 16 апрель 2013\n№14 9 апрель 2013\n№13 2 апрель 2013


ИСТЕЪДОДНИНГ ОЛМОС ҚИРРАЛАРИ\nГлавная / Маданият ва спорт / ИСТЕЪДОДНИНГ ОЛМОС ҚИРРАЛАРИ\nСаҳна пардаси очилиши билан томошабиннинг нигоҳи аввало, рассом ишига, декорацияга, саҳна безакларига тушиб кейин гўзаллик оламига ташриф буюради. Бу билан хар бир театр рассомининг ўзлиги ва маҳо-рати баҳоланади.\nАсар мазмунидан келиб чиқиб рассом саҳна безагини, декорация атрибутларнинг, либосларнинг эскизларни кайта-кайта чиза бошлайди. Бу жараён спектакль премъерасига қадар ўзгариб, ривожланиб боради. Ушбу жараёнда режиссёр, рассом, адабий эмакдошларнинг ҳамфикрлиги, ғоятда муҳим аҳамият касб этади. Акс ҳолда спектакль жарохатга учрайди.\nМақолани бундай ҳолатда бошлашдан мақсад вилоят қўғирчоқ театри рассоми Ш.Яқубовнинг иш тажрибасини кузатиш ва ўрганишда ўзига хослик, хамжихатлик, камтарона ёндашув билан натижага эришишини таъкидлашдир.\n2020 йил 5-8 сентябрь кунлари республика қўғирчоқ театрларининг анъанавий фестивали-нинг илмий-амалий конференциясида киритилган таклифга кўра, устоз-шогирд мактаби асосида оддийликдан мураккабликка интилиб, бораётган Ш.Яқубов ижодий фаолияти илк қадамлари, касбга муносабати устозлар ўгити, ижодий изланишлар ва қўлга киритилган ютуқлар хақида тўх-талиб ўтишни жоиз деб билдик.\nШодлик қадимий Хива шахрининг “Ичон-қалъа” ва “Дешон қалъа”сида улғайиб, меъморий обидалар ва улардаги рангоранг нақшлар жилоларидан илҳомланиб вояга етди. Шунингдек, мактаб даврида устоз наққош Одамбой Яқубовдан ганж сирларини ўрганди\nМактабни тугатгач, шаҳар ҳунар-техника билим юрти наққошлик тўгараги-да меҳнат фаолиятини бошлаб, сўнгра вилоят қўғирчоқ театрига рассом вазифасига ишга таклиф килинади. Бу ерда Соли Қодиров билан устоз-шогирд анъаналарини давом эттиради. Хайкалтарош рассом Шавкат Усмонов, театр режиссёрлари Шермат Хайитбаев, Жўра Маҳмуд, Фатхулла Хўжаев, Рохила Матниязова, Мансур Қурёзов, Одамбой Абдуллаевлардан спектакллар саҳналаштириш жараёнларини кунт билан ўргана бошлайди.\nМалакасини янада ошириш мақсадида Пойтахтдаги “Дийдор” театр студиясида Баходир Йўлдошев ва Сергей Седухинлардан рассомлик сирларини ўрганади ва маҳоратини оширади. Театрга қайтиб, янги-янги топилмалар билан том маънода театр рассоми сифатида шакллана бошлайди ва қатор муваффақиятларга эришди. Жумладан, “Ислом Хўжа” ва “Абдулла Авлоний” филъмларида ёрдамчи рассом, рассом-декаратор вазифаларида қатнашди.\nШ.Яқубовнинг эскиз ва расмлари китоб-журналларда, алъбом-буклетларда чоп қилинган.\n“Наврўз”, Мустақиллик куни байрам тадбирларини безатувчи рассом сифатида фаол иштирок этиб келмоқда ва махсус кўргазмаларда ҳам асарлари билан қатнашмоқда. Ўз истеъдодининг олмос қирраларини ёрқин намоён этаётган ёш рассомга ҳамиша омад ёр бўлсин!


БМТнинг Озиқ-овқат ва қишлоқ хўжалиги ташкилоти (ФАО)га янги бош директор сайланди - Халқ сўзи\n01:47 24 Июнь 2019 Жамият\nҚишлоқ хўжалиги вазирлиги матбуот хизматидан хабар қилишича, аввал Хитойнинг қишлоқ хўжалиги вазирининг ўринбосари лавозимида ишлаган Цюй Дунъюй биринчи турда яширин овоз бериш йўли билан сайланиб, 191 овоздан 108 овоз олишга эришди.\nФАОнинг янги бош директори Цюй Дунъюй 2011 йилдан бери ташкилотни бошқариб келаётган бразилиялик Хосе Гразиано да Силванинг ўрнини эгаллайди. У шу йилнинг 1 августидан ўз вазифасини бажаришга киришади.\nФАО нинг 1945 йилда ташкил этилганидан шу вақтга қадар унинг бош директорлари Буюк Британия, Америка Қўшма Штатлари (икки марта), Ҳиндистон, Нидерландия, Ливан, Сенегал ва Бразилиядан сайланган.\nЎзбекистон ФАОга 2001 йилда аъзо бўлган. 2014 йилда ФАОнинг Ўзбекистондаги ваколатхонаси очилиши ва шериклик тўғрисидаги янги келишув имзоланиши билан мазкур ҳамкорлик янги босқичга кўтарилди.


Россия Давлат Думасининг барча депутатлари коронавирусга текширилади — Sof.uz\n27.03 17:06 95 Тиббиёт\nРоссия Федерацияси Давлат Думаси депутатлари коронавирус тестидан ўтишади, деб Интерфакс хабар беради.\nБизга фракция орқали 30 март куни депутатлардан коронавирус учун намуналар олишлари ҳақида хабар беришди, деди ижтимоий сиёсат ва фахрийлар ишлари бўйича қўмитаси раҳбари Ярослав Нилов.\nУшбу маълумотни бошқа парламент фракциялари депутатлари ҳам тасдиқладилар.\nШунингдек, Россия Федерациясининг собиқ бош санитария врачи, Давлат думаси депутати Геннадий Онишченко COVID-19 синовларини нафақат парламент аъзолари учун, балки ишлашни давом эттирган барча ходимлар учун ҳам зарур деб билишини айтди.\nКоронавирус инфекцияси депутат гувоҳномасини оддий ходимнинг гувоҳномасидан ажратиб ололмаслигини аниқ биламан, шунинг учун бирон бир иш қилсангиз, ҳамма нарсани комплекс равишда қилишингиз керак, акс ҳолда ҳаммаси бефойда, деди у.\nЎз навбатида, парламентнинг қуйи палатаси раиси Вячелав Володин Давлат Думасининг баъзи ходимлари аллақачон "масофадан" иш режимига ўтказиб юборилган, бу депутат ёрдамчиларига ҳам тегишли.\nпарламент депутат Коронавирус инфекцияси қуйи палата Россия Федерацияси\n23.05 23:39 9214\n25.05 09:11 2072\nКеча, 10:39 1394\n24.05 16:24 1351\nКеча, 12:57 1204\n18.04 11:18 2726 Ўзбекистон\n7.04 13:50 462 Ўзбекистон


Сайёҳлар сони ошмоқда\nЖорий йилнинг 10 ойи давомида Туркистон вилоятига 1 миллион 300 мингдан зиёд меҳмон ташриф буюрди. Агар 2019 йили пандемияга қадар ташриф буюрувчилар сони 1 миллиондан ошса, бултур, 2020 йили пандемия даврида чекловлар туфайли Туркистон шаҳрига 300 мингдан зиёд киши ташриф буюрган. Жорий йилда “яшил ҳудудда”ги минтақага келганлар сони 5,5 баравар ошган.\n2018 йилга нисбатан вилоятда 148та меҳмонхона бўлса, бугунги кунда вилоятда яна 40та меҳмонхона барпо этилмоқда. Энди 188та меҳмонхона кунига 8 минг сайёҳни қабул қилиш имкониятига эга. Шу билан бирга, янги меҳмонхоналар қурилишига сармоядорларни жалб этиш, сайёҳларнинг келишига қулай шароит яратиш ишлари юритилмоқда.\n– Жорий йил карантин чоралари енгиллатилганидан сўнг Туркистон шаҳрида қатор халқаро тадбирлар ўтди. Олти давлатнинг парламентлари вакиллари иштирокида ўтган ТуркПА сессиялари, туркийтилли давлат вакилларига мўлжалланган медиафорум шулар жумласидан, – деди вилоят раҳбари ўз сўзида.\nТаъкидлаш жоизки, вилоят туризм соҳасини узлуксиз ривожлантириш орқали 2025 йили сайёҳлар оқими ҳамда ташриф буюрувчиларнинг сонини 2,5 миллион кишига ошириш режаланмоқда.\n2021-11-22, 23:45 141\nСайёҳлар сони ошмоқда 141


Аҳли сунна вал-жамоанинг ўн аломати | FargonaZiyo.uz\nЁшларимиз илмсизлик ва жаҳолат сабабидан ҳар-хил жиноятга ва адашган оқимлар таъсирига тушиб қолаётган ҳолатлар учраб турибди. Агар инсон ўз дини, ўз мазҳабини ва эътиқодини тўлиқ ва мукаммал билса, у ҳеч қандай жиноятга ва хунрезликка қўл урмайди. 2017-йилда халқимизнинг маънавиятли ва маърифатли қилиш йўлида жуда муҳим ишларга асос қўйилди. Жумладан, ўтган йилнинг 15-июнь куни Тошкентда муҳтарам Президентимиз раислигида «Ижтимоий -маънавий муҳит барқарорлигини таъминлаш, муқаддас динимиз софлигини асраш – давр талаби» мавзусидаги республика анжуманида юртбошимиз Тошкентда «ислом цивилизацияси маркази», шунингдек, жойларда калом, тасаввуф, ҳадис, фиқҳ, ақида мактабларини ташкил этиб, буюк аждодларимизнинг бой илмий меросларини ўрганиш, уни халққа етказишлик вазифаси қўйилди. Бу мактаблар тез фурсатда ўз фаолиятини бошлади ва мен ҳам мана шу мактабларнинг бири фиқҳ – ислом ҳуқуқи мактабининг тингловчиси бўлиш шарафига муяссар бўлдим.\nБиз бу мактабда илм олишлик давомида ўз мазҳабимиз бўлган «аҳли сунна вал жамоа»даги мусулмонлар қандай бўлишли лозимлиги қуйидаги ҳадиси шарифда ҳам яққол кўрсатиб берди.\nАбдуллоҳ ибн Амр (р.а.)дан ривоят қилинади. Пайғамбаримиз (с.а.в.) айтдилар: «Кимки аҳли сунна вал жамоа мазҳабида бўлса, Аллоҳ таоло унинг ўнта хатосини ўчириб, ўнта ҳасанот битади ва даражасини ўн маротаба кўтаради”. Шунда саҳобалар: “Эй Аллоҳнинг Расули! Биз қаердан биламиз у инсон аҳли сунна вал жамоадан эканлигини дейишди. Пайғамбаримиз (с.а.в.): қайси бир инсон ўз нафсида қуйидаги ўн хислатни топса, у аҳли сунна вал жамоадан”, дедилар.\nБеш вақт намозни имкон қадар жамоат билан ўқимоқлиги.\nСаҳобалардан бирортасини ёмонлик билан гапирмаслик ва ноқислик белгисини бермаслик.\nПодшоҳга қилич кўтариб чиқмайди.\nЎзининг иймонида шак-шубҳага тушмайди.\nЯхшилик ва ёмонлик тақдирдан эканлигига иймон келтиради.\nАллоҳнинг динида мужодала қилмайди.\nТавҳид аҳлини куфрда айбламайди.\nАҳли қибладан бирортасини ўтган бўлса намозини (жанозасини) тарк этмайди.\nМаҳсига масҳ тортишни жоиз деб билади.\nҲар хил яхши ва ёмон инсоннинг ортидан намоз ўқийди (манба: «Канзул ибод»).\nҲозирги пайтда дунёнинг турли нуқталаридаги давлатларда бўлаётган низолар айнан мана шу ҳадисга амал қилмасликнинг натижасидир. Биз хоҳлардикки, барчамиз мазкур ҳадисга амал килсак, ҳар хил жиноятларнинг ва мужодалаларнинг олди олинган бўларди, иншаоллоҳ.\nРиштон тумани «Хужай боб» масжиди имом-хатиби,\nPrevious Post: Маънавиятга қарши қаратилган хатарлар\nNext Post: Ота ёки она фолбинга боришни талаб қилса, нима қилиш керак?


Шоҳжаҳон Эргашев ва Шаҳрам Ғиёсов яна “тренд”да - EFFECT.UZ\n. 00:32 | 21.01.2021\nБоксчимиз Шоҳжаҳон Эргашев Инстаграмга видео жойлади. Бу ҳақда Olamsport.com нашри ҳабар берди.\nУшбу видеода Эргашев 60 килограммлик тошни белига боғлаб олган ҳолда, турникка тортилаётганди.\nУшбу видео жаҳон чемпиони, Олимпия ўйинлари финалчиси Шаҳрам Ғиёсовнинг ҳам эътиборидан четда қолмади ва боксчимизнинг ушбу ҳаракатини қўллаб-қувватлади.\nШоҳжаҳон эса бунга жавобан: “Раҳмат. Яхши тайёрлан. Қачондир барибир уришамиз, реванш оларсан. Ўшанда сенга осон бўлмайди, қаттиқ тайёрлан” – деб жавоб қайтарди.\nШундан сўнг Шаҳрам Ғиёсов комментда ушбу “сериал”ни давом эттирди: “Мен билан уришиш учун сенга ҳали анча бор… 60 кг.ли темирлар ёрдам бермайди сенга, яхшироқ тренировка қил!”, – деб изоҳ қолдирди.\nЎз навбатида, Шоҳжаҳон Эргашев ҳам бўш келгани йўқ: “Кўрдик кимларни уриб юрганингни сени ҳам. Сал пастроққа туш. Кел, вақтга қўйиб берайлик, ринг кўрсатсин. Ин Шаа Аллаҳ 2:0 бўлади ҳисоб”, – дея ҳаваскор боксда Шаҳрамнинг устидан ғалаба қозонганига шаъма қилди.\nҒиёсов эса: “Мен энди гапирмай кимлар билан тушиб юрганингни… Уят керак катта гапиришга! Рингда гаплашамиз!”.\nЎзбек боксининг икки ёрқин юлдузи ўртасидаги бундай изоҳлар ҳеч ҳам «тренд»дан қолмайдиган «Шоҳжаҳон-Шаҳрам сериали»нинг янада кенгроқ муҳокама қилинишига сабаб бўлмоқда. Воқеалар ривожи қандай тус олиши барчага бирдек қизиқ. Кутамиз, кузатамиз…\nTeglar:Шаҳрам Ғиёсов, Шоҳжаҳон Эргашев\nЎзбекистонлик ММА устаси UFCда навбатдаги жангини ўтказди


Ғаллаороллик депутат мурожаатчиларга ёрдам бердими? | Ўзбекистон Халқ демократик партияси\nҒаллаороллик депутат мурожаатчиларга ёрдам бердими?\n2019-10-10 11:10:23 1650\nЖиззах вилояти Ғаллаорол туман Кенгашига ЎзХДПдан депутат С.Тошбоев Маданият ҚФЙ 1-Қанғли қишлоғида яшовчи 1-гуруҳ ногирони Абдужалилова Фотиманинг оғзаки мурожаатини ўрганди. Фуқаронинг ҳақиқатдан ногиронлик аравачасига муҳтожлиги сабабли депутат тегишли идораларга сўровлар билан мурожаат этди. Натижада мурожаатчи ногиронлик аравачаси билан таъминланди.\nДепутатга, шунингдек, Лалмикор МФЙ Ҳамза маҳалласида яшовчи Шайзоқова Дилфуза ҳам мурожаат этган. 2-гуруҳ ногирони эканлиги сабабли қўлтиқтаёқ билан таъминланишида амалий ёрдам сўраган. Депутат ушбу масала юзасидан ҳам тегишли давлат идоралари билан боғланган. Натижада фуқаро қўлтиқтаёқ билан таъминланган.


Ўзбекистон Қозоғистон билан чегарани қисман ёпди - BBC O'zbek\nҚозоғистон Чегара Хизмати вакилининг Би-би-сига билдиришича, ўзбек томони 22 августдан Қозоғистон билан чегарада ҳаракатни чеклашини маълум қилган.\nҚозоқ томони чегаранинг тўла ёпилгани ҳақидаги хабарларни рад этди.\nҚўшни давлат Чегара Хизмати вакилининг сўзларига кўра, 4 сентябрга қадар давом этадиган чекланган тартиб фақат автомобил йўлларидаги чегара -ўтиш нуқталарида амал қилади.\nВақтинчалик тартибга мувофиқ, Қозоғистондан Ўзбекистонга қайтаётган ўзбек фуқаролари, шунингдек, Ўзбекистондан Қозоғистонга қайтаётган қозоқ фуқароларининг ватанига қайтишига рухсат этилади.\nШу тариқа Ўзбекистон мустақиллик байрамидан қарийб 10 кун аввал ўзининг шимолий қўшниси билан чегарада ҳаракатни чекламоқда.\nАммо қозоқ тарафининг айтишича, бу ҳақдаги билдиришда мустақиллик байрами сабаб қилиб келтирилмаган.\n"Бизга шу-шу муддатда чегарада ҳаракат чекланади, деган нарса айтилади, биз ҳам шунга яраша чораларни кўрамиз. Ҳар доим шундай бўлган", деб айтди Би-би-си билан суҳбатда исми тилга олинишини истамаган Қозоғистон Миллий Хавфсизлик Қўмитаси Чегара Хизмати вакили.\nАввалроқ Қирғизистон Чегара Хизмати 22 августдан бошлаб Ўзбекистон чегарани вақтинчалик ёпганини эълон қилган эди.\nАйни пайтда ҳар икки томон ўзбеклар Ўнгартепа, қирғизлар эса Унгар-Тоо деб атайдиган чегара минтақасидаги зиддиятни ечишга ҳаракат қилаётгани ҳақида хабарлар олинган.\n22 август куни Қирғизистон телеминораси жойлашган баҳсли ҳудудга Ўзбекистон ўзининг 7 нафар қуролли милиция ходимларини жойлаштирган.\nШундан сўнг икки томон музокараларни бошлаганлар.\nИкки давлат чегара хизматлари раҳбарлари телефон орқали мулоқотда вазиятни муҳокама этганлари хабар қилинган.\nЎзбек-Қирғиз чегарачилари учрашувидан кейин 13 августда қўлга олинган ўзбекистонлик милиция ходими қўйиб юборилган.


30 июнь, 2017, 22:02\nОлий Лига 3-турининг қолдирилган беллашувида “Локомотив” “Металлург”га қарши баҳс юритди ва 3:1 ҳисобида ғалабага эришди.\nУчрашувда “Локомотив” жамоасининг ёш ярим ҳимоячиси Азизбек Амонов Олий Лигадаги дебют голини киритишга муваффақ бўлди. Истеъдодли футболчи клуб матбуот хизматига ўзининг ўйин хусусидаги фикрларини билдириб ўтди:\n- Бугун “Металлург”га қарши қийин учрашув ўтказдик. Сабаби рақиб жамоа ҳам анча яхши ўйин намойиш этди. Лекин якунда барибир “Локомотив” 3 очкони қўлга кирита олди.\nУшбу ғалабада менинг ҳам оз бўлса-да хиссам борлигидан мамнунман. Мураббийлар ишониб майдонга туширишди. Уларнинг ишончини оқлашга уриндим. Қўлдан келганча ҳаракат қилдим. Гол киритилган вазиятда эса жамоадошларимнинг улуши жуда катта бўлди. Айнан улкан тажрибага эга футболчилар менга майдонда қандай ҳаракатланишим борасида тавсиялар бериб туришди. Бундай қўллаб-қувватлашдан мамунман.\nКейинги ўйинларда ҳам жамоамиз ғалаба қозонаверишини истайман. Ғалаба – бутун жамоаники. Унда бугун майдонга чиққан барча-барчанинг хиссаси бор, - дейди ёш футболчи.


Исроил ҳарбий вертолётлари бугун Ғазо минтақасидаги фаластин аҳоли пунктларига яна ҳаво ҳужумларини уюштирдилар.\n03 март 2021, Тошкент вақти: 07:51\nРакета ҳужумларига «Фатҳ» ҳаракати ҳамда «Хамас» гуруҳи билан боғлиқ, дея ҳисобланган «Рисола» газетаси таҳририяти дуч келди. Ҳозирда мавжуд маьлумотларга кўра, қурбон бўлганлар йўқ, бироқ, бир неча киши жароҳатланган.\nКеча оқшом ҳарбий вертолётлар «Ислом жиҳоди» гуруҳи идораси ва гуруҳ етакчиси уйини ўққа тутган эди. Ҳужум оқибатида бир неча фаластинлик жароҳатланган. Эслатиб ўтамиз, Ғазо минтақасида бўлиб ўтган сўнгги бир неча тўқнашувлар оқибатида 13 нафар исроил, 27 нафар фаластинлик аскар ўлдирилган.


Хитой ва уй?урлар: ?атто онамнинг ?лик-тиригини билмасдим - Xitoy, musulmonlar, uyg'urlar - BBC 1593太阳集团城一切网址 O'zbek\nХитой ва уй?урлар: ?атто онамнинг ?лик-тиригини билмасдим - Xitoy, musulmonlar, uyg'urlar\nЯнгиланди 26 феврал 2020\nСурат манбаси, videograb\nХитой ва уй?урлар: ?з онамнинг ?лик-тиригини билмасдим - ?а?рамонимизнинг айтишича, Хитойнинг Шинжон Уй?уристонида ?олган онасининг икки йилгача дараги чи?маган.\nКутилмаганда Хитой телевидениесида к?рсатишганида эса, онаси ?зига ?арши гапираётган б?лган. Азизнинг бундан фи?они фалакда:\nБи-би-си Лондондаги ана шундай аросатдан ?олган мусулмон уй?урларидан айримларини су?батга тортишга муваффа? б?лди.\nБу каби парокандалик уларни ?анчалик мушкул ва чорасиз а?волда ?олдиргани, ?олдираётганини ?рганди.\nАсли шинжонлик ?а?рамонимиз Азиз Иса Элкун шоир ва олим ана шундай уй?урлардан бири б?лади.\nОилада ёл?из ??ил, аммо узо? йиллардан бери волидасидан йиро?да - Лондонда яшашга мажбур.\nТаъ?иб ва тазйи?лар боис, ?зи онасини к?риш ва дийдорига т?йиш учун Шинжонга бора олмайди.\n"Неча йил умри ?олган б?лса ?ам, ?али ?аётдан к?з юммасидан аввал онам ?а?ида ?ай?уришни истайман. Уни бахтли ?илиш, бахтиёр к?ришни хо?лайман. Онамнинг Лондонга келишига изн беринг. Бу менинг сизлардан бир инсоний илтимосим. ?амманинг ?ам онаси бор. Мен ?з волидам ёнидаги фарзандлик бурчим, мажбуриятимни бажаришни истайман", - дея ?тинади у Би-би-си билан су?батда.\nБи-би-си мухбири Хитойдаги мусулмон уй?урлар жамло?ида нималарни к?рди?\nХитой уй?ур ма?алла ва масжидларини ?андай й?? ?илмо?да?\nХитой миллиондан к?п мусулмон уй?урни ?амо??а ташлаб т??ри ?илаётгани айтилди\nТошкент ва уй?урлар: ?збекистон Хитой таъсирига тушиб ?олдими?\nШинжон Уй?уристони ва мусулмонлар\nХитой 2016 йилдан буён Шинжонда бир миллиондан орти? мусулмонни ?ибсга олган.\nУлардан аксариятини ма?аллий уй?урлар ташкил этишади.\n?ибсдагилар тутиб турилган жамло?лар ва у ердаги шарт-шароитлар эса, ?атто бугунга ?адар, хал?аро ми?ёсда жиддий тан?ид ва хавотирларга сабаб б?либ келади.\nХитой асосан Шинжонда махсусан барпо этган бу жамло?лар тармо?и дунёдаги "мусулмонларга м?лжалланган энг йириги"га ?иёс берилади.\nБи-би-си я?инда к?ришга муваффа? б?лган расмий ?ужжатлар бу жамло?ларда "ма?бусларнинг ?андай ?илиб ?амаб ??йилиши, онглари ювилиши ва "итоатсизлари"нинг ?атто жазоланишлари"га далолат ?илган.\nАммо расмий Пекиннинг такрор ва такрор рад этишича, таъриф берилаётганидек "ме?нат жамло?лари" й??.\nУлар, ?злари айтмо?чи, "касбий таълим ва тайёргарлик марказларидир".\nБи-би-сининг с?нгги тад?и?оти эса, бу куйга тушган биргина Азиз эмаслигини к?рсатган.\nХитой, Шинжондаги я?инларидан узилиб ?олган, улар та?диридан, йилларки, бехабар уй?ур оилаларининг Лондонда оз эмаслигини ани?лаган.\nАзиз Иса Элкуннинг айтишича, оила аъзоларидан бир нечтаси бу жамло?ларга ташланган.\nЙилларки бедарак кетган онасининг дарагини топиш учун Азиз ёрдам илинжида ?з дарди ?а?ида ошкора гапиришга а?д ?илади.\nК?рилишича, Хитойнинг "Глобал Таймс" телевизион тармо?и ?ам унинг даъволарини бежавоб ?олдирмайди. Онасини к?рсатади.\n"Мен онамни шунча йилдан кейин илк бор Хитой телевидениесида к?рдим. У эса, менга - ?з фарзандига ?арши гапирарди", - дейди Азиз Иса Элкун.\nБуюк Британиянинг "Офком" давлат назорат идораси ?озир мажбурий и?рорларга оид бу даъволарни ?рганмо?да.\nХитой ?укумати бу каби и?рорлардан мусулмон уй?урларни ?з истакларига ?арши ?ибсга олаётганини ёпди-ёпди ?илиш ма?садида ??лланиши айтилади.\n"Давлат, таъбир жоиз, ишончсиз одамларни ани?лаш учун уй?урларнинг уйларига партия ходимларини юбормо?да. Бу каби ?олат, айни?са, Шинжон жанубида кенг кузатилади. "Ишончсиз", дейиларкан, бу ?ринда Ислом динига кучли амал ?илувчи одамлар назарда тутилади. Жамло?лар эса, аслида ?ам жисмоний ва ?ам ру?ий ?ийно?лар масканидек к?рилади", - дейди Хитой масалалари б?йича ?арблик тад?и?отчи, лектор Жоанна Смит Финли.\nУнинг айтишича, "Бу ишлар, ?ар бир ?олат хосан к?риб чи?илиши учун ?зларига ?укумат вакиллари керак" б?лади.\nБуюк Британия Таш?и ишлар вазирлиги эса, Би-би-сининг су?бат борасидаги расмий с?ровини рад этди.\nАммо ?рнига бу ?а?даги баёнотини берди. Таш?и ишлар вазирлиги воизи номидан берилган баёнотда:\n"Бу оилалар жуда абгор ва аянчли а?волда. Биз уларга ?амдардмиз. Ходимларимиз ?ибсга олинган мусулмон уй?урларининг Буюк Британиядаги я?инлари билан учрашди. Уларнинг масаласини бевосита хитойлик масъуллар билан му?окама ?илди", - дейилади.\nАзиз Иса Элкун уйида экан, телефони, барибир, бир кун келиб занг уриб ?олиши илинжида - онасининг ??н?иро?ини кутиб яшайди.\nОтаси эса, онаси билан ало?аси узилган 2017 йилда 78 ёшида, Шинжонда вафот этган.\nУ ошкора гапирса, ?зининг ?исмати Лондондаги ?олган к?плаб уй?урлар кечмишини ?ам юзага олиб чи?иши умидида.\nХитой уй?урларни миллат сифатида й??отиш й?лини топдими?\nШинжонда Хитойнинг асосий миллати б?лмиш ханлар билан ?урилган нико?дан ту?илган болалар олийго?га киришда ??шимча балл олади. Та?лилчилар буни мусулмон уй?урларни й??отишдаги с?нгги чоралардан бири сифатида тал?ин ?илмо?да.\nБМТ уй?урлар билан бо?ли? вазиятдан ‘чу?ур хавотирда?\nБМТнинг маълум ?илишича, у Хитойдаги уй?урларнинг оммавий тарзда ?ибсга олинаётгани борасидаги хабарлардан чу?ур ташвишга тушган ва ташкилот Хитой ?укумати томонидан терроризмга ?арши амалиёт ?ба?онасида? ??лга олинганларни зудлик билан озод ?илишга ча?ирмо?да.\n1 сентябр 2018\nХитой ва мусулмонлар: ?амо??а ташлаган 1 млн мусулмон бахтли яшаяптими?\nХитой ?укумати махсус ?амо?-жамло?ларига ташланган миллиондан к?п мусулмон уй?ур бахтли яшаётганини айтмо?да. Пекин махсус тайёрланган бир жамло??а журналистларни ?ам киритган. Танлаб олинган уй?урлар шод-хуррам ?айта тарбия к?ришаётганини айтишади. Хитойга ?анчалик ишониш мумкин?\nКамалак деган муз?аймо? бесо?олбозликни тар?иб ?илаяпти\nМуз?аймо?и ?адо?ида камалак чизилган Россиядаги муз?аймо? ишлаб чи?арувчини бесо?олбозликни тар?иб этишда айбладилар.\nСардоба фожиаси: Мелисалар шикоят ?илсанг, карантинга ти?амиз деяпти\nСардоба фожиаси туфайли уйи талафот к?рганини айтган О? олтин туманидан Феруза ?акимова ва Наргиза Р?зимуродова Би-би-си билан су?батда ма?аллий ?окимият уларнинг муаммосига ?еч ?андай эътибор бермаётгани, о?ибатда, бир ?анча ма?аллалардаги а?олининг к?пгина ?исми пойдевори ва деворлари ёрилиб кетган уйларда ?аётидан хавфсираб яшаётганини даъво ?илади.


Нетаньяху 12 йиллик раҳбарликдан сўнг Исроил Бош вазирлиги лавозимидан кетди\n14 Июнь 09:37\nNUR-SULTAN. Kazinform – Якшанба куни Исроил Парламенти Биньямин Нетаньяхунинг 12 йиллик раҳбарлигига барҳам бериб, янги коалицион Ҳукумат таркибини тасдиқлади, деб хабар беради Kazinform BBCга асосланиб.\nНетаньяху Исроилни рекорд даражада 5 муддат бошқарган. Янги Ҳукуматни собиқ Мудофаа вазири, ўнг қанотли сиёсатчи Нафтали Беннет бошқаради. Коалицияда унинг кабинети Яир Лапид бошчилигидаги марказчи партиядан иборат. Томонлар Беннетнинг 2 йил давомида Бош вазир бўлиб ишлашига келишиб олдилар. Кейинчалик Лапидга ушбу лавозим янги Парламент сайловлари олдидан икки йилга берилади.\nЯнги альянс таркибига жуда катта мафкуравий қарама-қаршиликларга эга партиялар киради. Шунингдек, Ҳукуматда рекорд даражада аёл вазирлар (8 та вазир) бўлиши кутилмоқда. Гарчи томонларнинг сиёсий жиҳатдан ҳеч қандай умумий жиҳатлари йўқ бўлса да, улар Нетаньяхунинг узоқ муддат хизмат қилишига барҳам бериш бўйича умумий мақсадга эгадирлар.\nАльянс 11 кунлик Исроил ва Хамас (Ғазо секторидаги Фаластин анклавини бошқарадиган исломий гуруҳ) ўртасидаги тўқнашувлардан ва асосан араблардан ташкил топган Исроил шаҳарларидаги жамоалар ўртасидаги тўқнашувлардан сўнг пайдо бўлди.\nИсроилнинг янги Ҳукумати 28 вазир ва 6 та ўринбосарга эга бўлади.


Фарғонада ҳамширалик ишига кириш нархи 800 долларми? - zarnews.uz\nФарғонадаги шифохонага ишга кириш учун 800 АҚШ доллари миқдорида пора талаб қилган шифокор қўлга олинди. Бу ҳақда Ўзбекистон Республикаси Бош прокуратураси жамоатчилик билан алоқалар ва ҳуқуқий ахборот бўлими хабар берди.\nБош прокуратура ҳузуридаги Департаментнинг Фарғона вилояти бошқармаси томонидан бошқа ҳуқуқни муҳофаза қилувчи органлар билан ҳамкорликда ўтказилган тезкор тадбирда, Фарғона шаҳар кўп тармоқли поликлиникаси врач-лаборанти Ш.Р. фуқаро С.Б.ни ушбу шифохонага ҳамширалик вазифасига ишга киритиб қўйиш эвазига 800 АҚШ долларини талаб қилиб, олаётган вақтида ушланган.\nМазкур ҳолат юзасидан Ш.Р.га нисбатан ЖКнинг 168 ва 28, 211-моддалари билан жиноят иши қўзғатилиб, тергов ҳаракатлари олиб борилмоқда.\nТеглар: ҳамшира пора


Ўзбекистон қиличбозлари ОЧда кумуш медаль қўлга киритишди\nЎзбекистон қиличбозлари Осиё чемпионатида кумуш медал соҳиби бўлди\nЎзбекистонлик қиличбозлари ОЧда кумуш медаль қўлга киритишди.\nТОШКЕНТ, 14 июн — Sputnik. Ўзбекистонлик қиличбозлар Сеулда давом этаётган қиличбозлик бўйича Осиё чемпионатидаги иштирокини кумуш медаль билан якунлашди. Бу ҳақда Миллий Олимпия қўмитаси хабар берди.Корея Республикасининг Сеул шаҳрида қиличбозлик бўйича Осиё чемпионати давом этмоқда. Шпага дастурида жамоавий йўналишда беллашаётган ўзбекистонлик шпагачилар илк бор қитъа биринчилиги финалига йўл олишди.Жамоа финалда Корея Республикаси вакилларига қарши майдонга тушди ва беллашув 38:35 ҳисобида кореялик қиличбозларнинг ғалабаси билан якунланди.Қайд этиш жоиз, спортчилар мусобақани Қувайт устидан қозонилган ғалаба билан бошлашди. Чорак финалда Қозоғистон, ярим финалда таркиби Токио-2020 чемпионларидан иборат Япония терма жамоасини мағлубиятга учратишганди.Жамоа таркиби: Роман Александров, Файзулла Алимов, Нодирбек Мўминов, Жавоҳир Нурматов.\n© Национальный олимпийский комитет УзбекистанаУзбекские фехтовальщики – вице-чемпионы ЧА\nЖамоа финалда Корея Республикаси вакилларига қарши майдонга тушди ва беллашув 38:35 ҳисобида кореялик қиличбозларнинг ғалабаси билан якунланди.\nТОШКЕНТ, 14 июн — Sputnik. Ўзбекистонлик қиличбозлар Сеулда давом этаётган қиличбозлик бўйича Осиё чемпионатидаги иштирокини кумуш медаль билан якунлашди. Бу ҳақда Миллий Олимпия қўмитаси хабар берди.\nКорея Республикасининг Сеул шаҳрида қиличбозлик бўйича Осиё чемпионати давом этмоқда. Шпага дастурида жамоавий йўналишда беллашаётган ўзбекистонлик шпагачилар илк бор қитъа биринчилиги финалига йўл олишди.\n“Қиличбозларимиз илк бор финал босқичда иштирок этишди. Бу эса жамоамиз учун келгусида кутиб турган финаллар олдидан катта тажриба бўлди”, - дейилган хабарда.\nҚайд этиш жоиз, спортчилар мусобақани Қувайт устидан қозонилган ғалаба билан бошлашди. Чорак финалда Қозоғистон, ярим финалда таркиби Токио-2020 чемпионларидан иборат Япония терма жамоасини мағлубиятга учратишганди.\nЖамоа таркиби: Роман Александров, Файзулла Алимов, Нодирбек Мўминов, Жавоҳир Нурматов.


- Ойи, уйимизда барака йўқми?, - деб сўради шу йили мактабга борган Умидахон.\n- Нега ундай дейсан? - ҳайрон бўлди онаси.\n- Ўқитувчимиз кимнинг уйида тандири бўлмаса, барака ҳам бўлмайди, деб айтди. Бизнинг уйимизда тандир йўқ-ку?!\n- Олдин бор эди. Бузилиб кетди. Худо хоҳласа, албатта шу йили ёзда дадангга айтамиз, зўр тандир қуриб беради. Ўзим сенга иссиқ кулчалар ёпиб бераман, - деб Умидахоннинг кўнглини кўтарди онаси.\nҚизининг берган саволи онасини ўйлантириб қўйди. Анчадан бери ўзи ҳам шуни режалаштириб юрган эди. "Ҳақиқатдан ҳам тандир қурмасак бўлмайди", деб хулоса чиқарди.\nКўчадан олинган новвой нон тандирда ўзи ёпган нончалик баракали эмас. Духовкада ҳам нон пиширади-ю, барибир тандир нонининг мазаси, ҳиди бошқача. Онаси ўз қўли билан ёпган нонни ейишни ҳар бир болакай истаса керак.\nЁз кунларининг бирида тандир қуришди. Янги тандир "соқов" бўлиб қолмасин, деб одатга кўра, биринчи сомса, сўнгра нон ёпишди. Тандирдан узилган саватдаги иссиқ ноннинг иси бутун ҳовлини тутиб кетди. Унинг ҳиди димоғни чоғ қилиб, кўнгилни тўқ қиларди.\nАрғимчоқ учаётган Умидани тандирдан қизариб пишган нонларни узаётган онаси чақирди: -Умидахон, қўлингни ювиб кел, қизим. Кулчанг пишди.\nОна иссиқ кулчани қизининг қўлига тутқазди. Умида "пуф-пуф" дея иссиқ кулчани у қўлидан бу қўлига олар экан, сўради:\n-Ойи, ичига сут, ёғ солдингизми?\n-Ҳа, солдим. Уйга кириб дастурхонга ўтириб егин. Увоғи ерга тушмасин, барака қочади.\nОна тандирдаги нонларни саватга узиб бўлгач, бошига қўйганча атрофга хушбўй нон ҳидини таратиб қизининг олдига кириб кетди.


УСТОЗ ЖУРНАЛИСТЛАРНИ ЁД ЭТИБ » "Оқдарё овози" газетаси\n1981 йилнинг июнь ойида илк бора "Ленинизм йўлидан" газетасида корректорликдан иш бошлаган кезларим эди. Таҳририятда бош муҳаррир Ниёзхон Алиев, муҳаррир ўринбосари Мурод Мирзақобилов, масъул котиб Тошназар Тўғизбоев, қишлоқ хўжалиги бўлими мудири Йўлчи Муҳаммадиев, турмуш ва маданият бўлими мудири Гулчеҳра Исмоилова, Мамадиёр Қурбонов, Зебинисо Ҳакимова, Нигора Раҳимова, сураткаш Абдураззоқ Эгамқулов, котиба Маърифат Мустафоева, Зулфия Пўлатова сингари нуфузли ва аҳил ижодий жамоа мени илиқ қарши олишиб, журналист касбига бўлган меҳримни янада оширишди. Аслида ўша даврларда ҳам журналист бўлиш, босма матбаада ишлаш осон эмас эди. Айниқса, ҳафтасига уч маротаба чиқадиган газетанинг чоп этилиш жараёни жуда мураккаб бўлиб, газета ходимлари куну тун меҳнат қилишар эди. У пайтлари ҳозиргидек, битта тугмани боссангиз ҳамма ишни муҳайё қиладиган компьютерлар йўқ эди. Таҳририятлардаги тегишли бўлимлар томонидан тавсия этилган мақолалар, шеърлар, ҳикоялар аввал қўл машинкасида қоғозга туширилар, такрор-такрор адабий таҳрирдан ўтгач, чоп этиш цехида қайтадан қўрғошинли ҳарфларда бирма-бир териларди. Хуллас, саҳифа тўлиқ шакллангунича бўладиган узлуксиз, машаққатли жараёнларда барча журналистлар, бош муҳаррир, масъул котиб, сураткаш, босмахона ишчилари, муҳандис-техник ходимлар иштирок этишарди. Эрталаб ишхонага етиб келган ижодий ходим, айниқса, масъул лавозимдаги кишилар 12 соатлаб ишлашарди. Газетанинг кунлик чиқишини таъминлайдиган корректор, навбатчи журналистлар эрталабдан то тунгача саҳифаларда хатони тўғрилаб, кўз нурини тўкишарди. Бу - газетанинг машаққатли меҳнати, журналистнинг ҳалол нони эди!\nМамлакатимиз журналистикасининг бугуни ва келажагини газета ва журналларсиз тасаввур қилиш қийин. Айниқса, уларнинг чоп қилиниш адади кундан-кунга камайиб кетаётган, айрим нашрлар ҳаттоки, бутунлай тўхтаб қолиш хавфини сезаётган бир шароитда бу зарурат яққол кўзга ташланмоқда. Кейинги йиллардаги аҳолини босма нашрларга обуна қилиш тизимидаги янгича ёндашувлар туфайли барча таҳририятлар молиявий муаммоларга дуч келди. Бу ҳам етмагандек, улар ўзини ўнглагунича, айрим кишилар газеталардан босқичма-босқич воз кечиш ғоясини ҳам илгари сурдилар. Бундай маъносиз таклифлар журналистлар орасида жиддий баҳс-мунозараларга сабаб бўлди. Гап газета ва журналларнинг бугунги аҳволи, бу соҳада ҳалол меҳнат қилаётган минглаб заҳматкаш журналистлар ижодий муҳити ҳақида кетар экан, таҳририятлар қадр-қимматини пастлатишга қаратилган бу каби фикрларни асло оқлаб бўлмайди. Негаки, ахборот манбаларига бўлган эҳтиёжни янги шаклланган интернет тизими орқали топишга уринаётганлар сафи тобора ортиб бораётир. Яна бир ҳақиқат шуки, "Instagram", "Facebook", "Youtube", "Telegram" сингари тармоқлар қанчалик тез оммавийлашмасин, барибир одамларнинг газета ўқишга, ундан маънавий озуқа олишга бўлган эҳтиёжи сақланиб қолаверади. Чунки босма нашрлар олий маълумотли журналистлар, тилшунослар, адиблар, шоирлар, турли соҳа олимлари ва педагогларнинг ўзаро ҳамкорликдаги машаққатли меҳнатлари самарасидир.\n"Оқдарё овози"газетаси шонли 90 йилни босиб ўтди. Газетанинг бош муҳаррири Йўлчи Муҳаммадиев раҳбарлигидаги таҳририятнинг ижодий жамоаси бугунги кунда ҳам туманимизнинг барча жабҳаларидаги янгиликларни, шунингдек, тараққиётимизга раҳна солаётган салбий ҳолатларни ёритишда жонбозлик кўрсатишмоқда. Ўтган йиллар давомида туманимизда газетанинг оммавий шаклланишига беқиёс ҳисса қўшиб, сафимизни тарк этган марҳум журналистлар ва ижодкорлар хотираси эса ҳаммамиз учун доимо азиздир. Ниёзхон Алиев, Абдумурод Рўзиев, Тошназар Тўғизбоев, Ўктам Қурбонов, Абдураззоқ Эгамқулов, Ойсанам Тўрақулова... Уларнинг иззат-ҳурмати, порлоқ хотиралари қалбимизда мангу барҳаётдир.


Регуляторлар улуш Жек Ма билан алоқадор ҳеч кимга сотилишига йўл қўйилмаслигини ва унинг бизнесдан тўлиқ чиқиши кераклигига ишора қилган. Ечим сифатида эса улушини Хитой ҳукуматига алоқадор инвесторга бериш таклиф этилган.\nФото: REUTERS/Yuya Shino/File Photo/File Photo\nAlibaba компаниясининг шуъбаси бўлган Ant Group компания асосчиси Жек Манинг ўз улушини сотиши имкониятини ўрганмоқда, деб ёзади Reuters.\nОАВнинг маълумот беришича, Хитой марказий банки, халқ банки ва банк ишларини тартибга солиш комиссияси (CBIRC) мансабдор шахслари январдан мартгача Ant Group вакиллари ва Жек Ма билан алоҳида музокаралар ўтказган. Учрашувларда унинг компаниядан чиқиш имконияти муҳокама қилинган.\nКомпания Манинг миллиардлаб долларга баҳоланаётган улуши Ant ёки Alibaba Group Holding инвесторларига сотилишини кўзлаган.\nАммо регуляторлар улуш Ма билан алоқадор ҳеч кимга сотилишига йўл қўйилмаслигини ва унинг бизнесдан тўлиқ чиқиши кераклигига ишора қилган. Ечим сифатида эса улушини Хитой ҳукуматига алоқадор инвесторга бериш таклиф этилган.\nҲозирда Ant Group акцияларининг 10 фоизи Жек Мага тегишли. Унинг Hangzhou Yunbo инвестиция компанияси эса Ant акцияларининг 50,5 фоизига эга бўлган икки ташкилотни назорат қилади.\nАввалроқ Alibaba компанияси монополияга қарши қонунларни бузгани учун 2,78 миллиард доллар миқдорида жаримага тортилганди.\nХХР ҳукумати ва Alibaba ўртасидаги кескинлик Жек Манинг ўтган йил октябрда халқаро молиявий регуляторлар қоидалари эскирганини айтиб, Хитой банкларини танқид қилганидан сўнг бошланди.\nДекабрда Хитой регуляторлари Ant Group’ни шаффоф рақобат принципларини ва истеъмолчилар ҳуқуқларини бузганликда айблади. 24 декабрда эса Alibaba устидан текширув бошлангани маълум қилинди.\nХитой мамлакатдаги IТ-гигантлари устидан назоратни кучайтиради\nХитой ҳукумати ва Alibaba асосчиси ўртасидаги кураш мамлакат иқтисодиётига зарба бериши мумкин


ТОШПУЛАТ РАХМАТУЛЛАЕВ СОГДИАНА: “Ҳамкорбанк”нинг янги мақоми ва фаолиятининг ўзига хос қирралари\nСамарқандда “Ҳамкорбанк” томонидан уюштирилган матбуот анжуманида банкнинг истиқболи хусусида сўз юритилди. Айниқса, “Ҳамкорбанк” билан Голландия тараққиёт банки ўртасида ҳамкорликни ривожлантириш борасида имзоланган шартноманинг моҳиятини ёритишга катта эътибор қаратилди. Матбуот анжуманида “Ҳамкорбанк” АТБ бошқаруви раиси ўринбосари Азиза Икромова, Ўзбекистон Республикаси Марказий банки Самарқанд вилоят бошқармаси бошлиғи ўринбосари Қаюм Собиров, “Ҳамкорбанк” АТБ Самарқанд филиали бошқарувчиси Бахтиёр Казимов иштирок этишди.\nДастлаб А.Икромова банк ҳақида умумий маълумот келтирди. 1991 йилда Андижонда ташкил этилган “Ҳамкорбанк” эндиликда бутун Ўзбекистонни қамраб олди ва 200та хизмат кўрсатиш нуқтасига эга. Улардан 30таси филиал, 150таси минибанк ва 20таси тўловларни қабул қилиш пунктлари ҳисобланади. “Хизмат кўрсатиш сифати ва доирасининг кенглиги банкнинг мижозлар ўртасидаги жозибадорлигини оширишга хизмат қилмоқда” – деди жумладан Икромова.\nМатбуот анжуманида уқтирилишича, “Ҳамкорбанк” фаолиятининг асосий йўналиши Ўзбекистон иқтисодиётини ривожлантиришга қаратилган лойиҳаларни молиявий жиҳатдан қўллаб-қувватлашдан иборат. Шундан келиб чиққан ҳолда, банк кичик ва ўрта тадбиркорликни тараққий эттиришга қаратилган кўплаб кредитлар ажратиб келмоқда.\nА.Икромова банкнинг халқаро алоқалари ҳақида сўз юритиб, у ўн йилдан ортиқ вақт давомида халқаро молия институтлари билан ҳамкорлик қилиб келаётганлигини таъкидлади. Улар қаторидан Жаҳон тикланиш ва тараққиёт банки, Халқаро молия корпорацияси, Голландия тараққиёт банки, Халқаро тараққиёт ассоциацияси, Осиё тараққиёт банки, Хусусий секторни ривожлантириш ислом корпорацияси ва бошқалар ўрин олган.\n2010 йилда Халқаро молия корпорацияси (IFC) “Ҳамкорбанк” акциядорлари сафидан жой олиб, банкнинг 15 фоизли акциясига эга бўлган эди. Эндиликда Голландия тараққиёт банки (FMO) ҳам “Ҳамкорбанк”нинг шунча акциясига эгалик қилмоқда. Бу эса унинг хорижий капитал иштирокидаги банк мақомига эга бўлишини таъминлади. Чунки қонунчилигимизга мувофиқ тижорат банклар устав капиталида хорижий капитал иштироки 30 фоиз ва ундан ортиқ бўлганда ана шундай мақомга эга бўлади.\nИштирокчилар жонли мусиқа садолари остида кутиб олинди\nМатбуот анжуманида Голландия тараққиёт банки томонидан “Ҳамкорбанк” капиталига инвестиция киритилиши банкнинг институционал ривожланишига катта ҳисса қўшиши билан бирга Ўзбекистондаги кичик бизнес субъектларини молиявий қўллаб-қувватлаш учун кенг имкониятлар яратиши ҳам қайд этилди.\nМатбуот анжумани охирида ташкилотчилар журналистлар ва тадбирга таклиф этилган банкнинг мижозлари бўлмиш тадбиркорлар саволларига батафсил жавоб қайтаришди.\n“Ҳамкорбанк” АТБ Самарқанд филиали матбуот анжуманини ташкил этишда дид билан ёндашганлигини таъкидлаш лозим. Ўзбек ва рус тилларида саводли ёзилган пресс-релизлар тайёрлаб қўйилган эди. Тадбир ўтказилган “Регистон плаза” меҳмонхонаси фойесида мезбонлар иштирокчиларни жонли мусиқа садолари остида кутиб олишди. Энг асосийси, анжуман белгиланган вақтда бошланди.


Россиянинг Астрахан вилоятига ўзбекистонликлар ишга таклиф қилинмоқда » Ўзбекистон янгиликлари – Zamin.uz\n, 03 2021, 19:41\nРоссиянинг Астрахан вилоятига ўзбекистонликлар ишга таклиф қилинмоқда\n31 мая, 19:34 9 707 Жамият\nИжтимоий тармоқда Ўзбекистон Ташқи меҳнат миграцияси масалалари агентлиги номидан берилган эълонга кўра, техник ва қадоқловчилар Астрахан вилоятидаги корхонага ишга таклиф этилмоқда.\nПолиэтилен ишлаб чиқариш соҳасида тажрибага эга бўлган техник-технолог ва техник-механикнинг ойлик маоши 30 минг рублни ташкил этади.\nҚадоқловчилар (35 ёшгача бўлган аёллар) учун ойлик маош 20 минг рубль этиб белгиланган.\nХабарда айтилишича, иш вақти соат 9.00дан 18.00га қадар бўлиб, бир соат тушлик учун ажратилади.\nЎзбекистондан корхонагача етиб бориш учун йўл харажатлари иш берувчи томонидан қопланади. Касаллик варақалари тўланади. Ишлашга рухсатнома олиш ва яшаш жойида қайддан ўтишда ёрдам кўрсатилади. Яшаш ва овқатланиш харажатлари ишловчининг ўзи томонидан бўлади.\nМазкур эълон бўйича қизиқиш билдирган фуқаролар 214-51-87 ёки 214-47-29 телефон рақамларига қўнғироқ қилишлари ҳамда Ташқи меҳнат миграцияси масалалари агентлигининг ҳудудий бошқармаларига мурожаат қилишлари мумкинлиги айтилган.\nСпутник нашри мухбири ушбу эълон бўйича агентлик билан боғланганида, агентлик ходими ижтимоий тармоқдаги саҳифа Ташқи меҳнат миграцияси масалалари агентлигининг расмий саҳифаси эмаслигини билдирди. Бироқ саҳифада берилган ишга таклиф ҳақидаги эълонни тасдиқлади.\nРоссияда ишламоқчи бўлган самарқандликлар учун хушхабар 23 мар, 09:52\nДиққат!!! Туркияда ишлашни хоҳлаган фуқаролар учун танлов бошланди 13 мар, 17:06\nЭнди ўзбекистонликлар давлат томонидан Туркияга ишга юборилади 13 мар, 12:52\nЭнди Туркияга ҳам шартнома асосида ишлашга бориш мумкин... 07 ноя, 10:29\nЎзбекистонликлар Россияда ўртача қанча ойлик олишади? 16 авг, 23:15\nМиграция агентлиги 500-1100 долларлик ишларга таклиф қилмоқда 13 июл, 22:14\nМаҳалла институтини такомиллаштириш соҳасида амалга оширилган ислоҳотлар ҳақида 03 мар, 19:00 45\nПрезидентнинг янги фармони: Ипотека бўйича 45 мингта уй-жойлар қурилади 03 мар, 18:43 114\nВилоятларда қуриладиган уй-жойлар сони ва нархи маълум қилинди 03 мар, 18:28 315\nОлий таълим: Учинчи Ренессанс пойдевори яратилмоқда 03 мар, 18:00 124\nБеҳзод Мусаев бошчилигида ижтимоий соҳадаги натижалар бўйича очиқ мулоқот ўтказилди 03 мар, 17:27 143\nДХХ «ерфуруш»ларни ушлади (видео) 03 мар, 17:00 333\nЎзбекистонда долларнинг расмий курси 10 500 сўмдан пастлади 03 мар, 16:30 156\nЯқин йилларда сув остида қоладиган шаҳарлар 03 мар, 15:51 947\nСанжайнинг «иши» бўйича суд ходимларига нисбатан хизмат текшируви ўтказилади 03 мар, 15:23 515\nШаҳрам ва Шоҳжаҳон ҳаракат қиладиган вазн тоифаси мутлақ чемпионлиги учун кечадиган жанг санаси маълум бўлди 03 мар, 14:54 472\nРамзан Қодировнинг 30 ёшли қариндоши Грозний шаҳар мэри лавозимига тайинланди 03 мар, 14:25 323\nЎзбекистонда коронавирусга чалинганлар сони расман 80 мингдан ошди. Касалланганлар сони аслида бундан икки-уч баробар кўп бўлиши мумкин 03 мар, 13:48 462


Нидерландияда помидор баргларини кесувчи робот сотувга чиқмоқда (видео) • EastFruit\nБош саҳифа › Мева-сабзавот бизнеси › Технологиялар › Нидерландияда помидор баргларини кесувчи робот сотувга чиқмоқда (видео)\nНидерландияда помидор баргларини кесувчи робот сотувга чиқмоқда (видео)\nМуаллиф: EastFruit 24 Окт 21 069\nГолландиянинг Priva компанияси ўзининг биринчи роботини тақдим этди. У иссиқхонада ишлашга мўлжалланган бўлиб, бошқа ходимлар билан бирга хавфсиз ва автоном ҳаракатлана оладиган Коmpano номли машинадир.\nКоmpano – тўлиқ автоматлаштирилган аккумуляторли кесувчи-робот бўлиб, кунига 24 соатгача ишлай олади, дея хабар бермоқда EastFruit мутахассислари FreshFruitPortal ҳаволасига таяниб.\nКомпаниянинг мақсади – иссиқхоналарда помидор баргларини олиб ташлаш учун мўлжалланган ушбу тўлиқ автоном робот-кесгич билан боғдорчилик соҳасида инқилобга эришишдир.\nҲосилни қайта ишлаш иссиқхоналарнинг кундалик фаолиятида муҳим аҳамият касб этади, чунки глобал озиқ-овқат маҳсулотларига бўлган талаб тез суръатлар билан ўсишда давом этаётган бир пайтда малакали ходимлар сони тобора камайиб боряпти.\nРобототехника кундалик операцияларнинг узлуксизлигини таъминлаш орқали ечим таклиф қилмоқда. Бунда харажатлар бир хил ёки ундан паст даражада сақланиб қолади.\nКоmpano 5 кВт/соатлик аккумуляторга эга, оғирлиги деярли 425 килограмм, узунлиги 191 сантиметр, эни 88 сантиметр, баландлиги эса 180 сантиметр.\nУнинг патентланган қўли ва интеллектуал алгоритмлари бир гектар майдонда ҳафтасига 85% самарадорликни кафолатлайди. Робот-кесгич ақлли қурилма ёрдамида осон бошқарилади ва фойдаланувчининг хоҳиш-истакларига мувофиқ созланади.\nКомпания маълумотларига кўра, бу фойдаланувчиларга помидор баргларини қўлда олиб ташлашнинг арзон варианти таклиф қилинаётган жаҳондаги биринчи роботдир. Унинг меҳнати ишлаб чиқарувчи учун ишчи кучини бошқаришни осонлаштиради.\nШунингдек ўқинг: Тоyota Ventures агросектор учун мўлжалланган роботларга сармоя киритади (видео)\nГолландиядаги етакчи ишлаб чиқарувчилар, технологик ҳамкорлар ва экспертларнинг МТА билан ҳамкорликда ишлаб чиққан роботи сентябрь ойи охирида GreenTech тадбирида намойиш этилди ва ҳозир у бозорда сотоувга чиқаришга тайёр.\nРобот Голландиядаги бир қатор иссиқхоналарда муваффақиятли синовдан ўтган. МТАда 50 та роботлар серияси ишлаб чиқарилмоқда ва уларни Priva веб-сайтида сотиб олиш мумкин. Аммо нарх ҳақида маълумот ҳозирча мавжуд эмас.\nКелгусида Коmpano ассортименти бодринг баргини кесувчи ва помидор-бодринг ҳосилини йиғувчи робот билан кенгайтирилади.\nавтоматлаштиришинновациялариссиқхонада етиштирилган помидорларНидерландияРоботлартехнологиялар


Синоптиклар қор кўчкиси хавфини эълон қилди\n20 Aprel 21:21 Жамият\nкўчки хавфи ЎЗГИДРОМЕТ фавқулодда хабар чимён ҚОР КЎЧКИСИ\nБугун, 20 апрел куни “Ўзгидромет” мутахассислари фавқулодда хабар тарқатди.\nУларга кўра, жорий йилнинг 20 апрелидан 25 апрелига қадар Тошкент вилоятида Бўстонлиқ тумани Чотқол тоғ тизимидаги Чимён тракти бўйлаб қор кўчкиси тушиши хавфи эълон қилинган.\nАввалроқ 19—20-апрел кунлари республикада ёмғир ёғиши, айрим жойларда кучли ёмғир ёғиши мумкинлиги хабар қилинган эди. Ҳаво ҳарорати аста-секин пасайиб, 20 апрелда 18—23° бўлади.\nЎзбекистонда иш ҳафтасининг иккинчи ярмида қуруқ об-ҳаво кузатилади. Кечалари бироз салқинлашади, 22-апрелга келиб кундузи ҳарорат яна 25-28° гача кўтарилади.\n18-21 апрел кунлари республиканинг тоғ олди ва тоғли ҳудудларида сел ва сел келиши мумкин.\nЎзбекистон: электрон суғурта полислари март ойидан бошлаб жорий этилади\nСурхондарё вилоятига янги ҳоким ўринбосари тайинланди\nСовет киноси афсонаси вафот этди


Жиззахда ёшлар ўртасида профилактик тадбир ташкил этилди\nЖиззахда ёшлар ўртасида профилактик ...\nЁшлар ўртасида турли салбий иллатларни олдини олиш, уларнинг ҳуқуқ ва қонуний манфаатларини таъминлаш асосий вазифа этиб белгиланган. Шу боис Жиззах вилояти божхона бошқармаси ходимлари томонидан вилоятдаги коллеж ва мактабларда ёшлар билан тез-тез профилактик тадбирлар ташкил этиб борилмоқда.\nЖиззах иқтисодиёт ва хизмат кўрсатиш касб-ҳунар коллежида бўлиб ўтган учрашув ҳам ёшлар ўртасида ҳуқуқбузарликлар ва жиноятчиликнинг олдини олиш ҳамда одам савдоси, диний экстремизм ва терроризм каби салбий иллатларнинг олдини олишга қаратилди.\nШунингдек, бугунги кунда ёшлар томонидан турли мазмундаги тақиқланган материалларни мобиль телефонларга жойлаштириб, уни юртимизга олиб киришга уриниш ҳолатлари учраётганлиги, бу борада эса ҳуқуқ-тартибот идоралари ходимлари томонидан мунтазам равишда чоралар кўрилаётганлиги тўғрисида ўқувчи ёшларга маълумотлар берилди. Бу борада ёшларнинг тушунча ва кўникмаларини янада бойитувчи видеолавҳалар ҳавола этилди.\nМухтасар айтганда, жойларда ўтказилаётган бу каби тарғибот-ташвиқот тадбирлари ёшларни тўғри йўлга йўналтириш, уларнинг ҳуқуқий маданиятини ошириш, энг муҳими ёшлар ўртасида жиноятчилик ва ҳуқуқбузарликларнинг олдини олишга хизмат қилиши шубҳасиз.